title: Jocko Conlan

text: John Bertrand ”Jocko” Conlan (6. joulukuuta 1899 – 16. huhtikuuta 1989) oli yhdysvaltalainen baseballpelaaja. Hän oli Chicago White Soxin takakenttäpelaajana vuosina 1934–1935, mutta saavutti huomattavimman maineensa toimimalla National League -tuomarina vuosina 1941–1965.


title: Jocko Conlan

text: Conlan valittiin Baseball Hall of Fameen vuonna 1974. Hän kuoli Arizonan Scottsdalessa 89-vuotiaana 16. huhtikuuta 1989.


title: Jocko Conlan

text: Conlanin pojasta, John Bertrand Conlanista, tuli tunnettu republikaanipoliitikko.


title: MTK Budapest FC

text: MTK Budapest FC tai pelkkä MTK on budapestilainen jalkapalloseura, joka on perustettu vuonna 1888. MTK pelaa Unkarin pääsarjassa. Se on voittanut maansa mestaruuden yhteensä 22 kertaa ja Unkarin Cupin 12 kertaa. Seura pääsi vuonna 1964 Cup-voittajien cupin finaaliin, mitä voidaan pitää sen suurimpana saavutuksena, vaikka MTK hävisikin jatkoajalla Sporting Lissabonille. Seuran kotikenttä on Nándor Hidegkutin mukaan nimetty Stadion Hidegkuti Nándor, jolle mahtuu 12 700 katsojaa.


title: MTK Budapest FC

text: Unkarin liiga


title: MTK Budapest FC

text: Unkarin Cup


title: MTK Budapest FC

text: Mitropa Cup


title: MTK Budapest FC

text: Unkarin Supercupin voitto 2003


title: MTK Budapest FC

text: Cup-voittajien cupin toinen 1964


title: Timanttitetra

text:
Timanttitetra ("Moenkhausia pittieri") on tetroihin kuuluva eteläamerikkalainen kala, jota pidetään myös akvaarioissa.
Timanttitetrat ovat yleensä oiva akvaariokala aloittelijoille, sillä se on helppohoitoinen.
__notoc__
Timanttitetra voi kasvaa melkein kuusi senttiä pitkäksi. Se on hopeanhohtoinen, litteävartaloinen kala. Silmän yläpuolella on punainen pilkku. Aikuisen yksilön kyljet kimaltelevat, mistä laji on saanut nimensä. Timanttitetroja on myös eri värisiä: jotkut ovat edestä hopeita ja takaa punaisia. Koiraan erottaa siitä, että sillä on huomattavasti pidemmät evät kuin naarailla.


title: Timanttitetra

text: Timanttitetroja tavataan luonnossa Venezuelassa, Valencia-järven ympäristössä.


title: Timanttitetra

text: Timanttitetra on vilkas, mutta sopuisa parvikala, jota suositellaan pidettäväksi ainakin viiden yksilön parvissa.


title: Timanttitetra

text: Timanttitetralle sopiva lämpötila-alue on 24–28 °C ja pH 6–7. Turpeen tai humusuutteen lisäämistä akvaarioveteen suositellaan.


title: Muovimatto

text: Muovimatto voi tarkoittaa seuraavia asioita:


title: Don Pardo

text: Dominick George ”Don” Pardo (22. helmikuuta 1918 Westfield, Massachusetts – 18. elokuuta 2014) oli yhdysvaltalainen televisio- ja radiopersoona. Hän selosti ja juonsi NBC:ssä vuodesta 1944 2000-luvulle saakka.


title: Don Pardo

text: Pardo tuli tunnetuksi muun muassa Macy’s Thanksgiving Day Paraden selostamisesta ja "Saturday Night Live" -ohjelmasta. Hän oli 22. marraskuuta 1963 ensimmäinen, joka tiedotti NBC:n katsojille John F. Kennedyn ampumisesta Dallasissa, Texasissa.


title: Vittorio Pozzo

text: Vittorio Pozzo (2. maaliskuuta 1886 Torino, Piemonte, Italia – 21. joulukuuta 1968 Ponderano) oli italialainen jalkapallovalmentaja.


title: Vittorio Pozzo

text: Pozzo valmensi Italian jalkapallomaajoukkuetta vuoden 1912 ja vuoden 1924 olympialaisissa sekä vuodesta 1929 aina vuoteen 1948 asti. Vuonna 1912 Italian jalkapallo oli heikossa tilassa; olympialaisissa maa hävisi jo ensimmäisella kierroksella Suomelle 3–2. Pozzon valmennuksessa Italia saavutti kultaa vuoden 1936 olympialaisissa. Hän johti Italian maailmanmestariksi sekä vuoden 1934 että vuoden 1938 kisoissa.


title: Vittorio Pozzo

text: Myöhemmin Pozzo toimi lehtitoimittajana ja kirjoitti artikkeleita "La Stampa" -lehteen kuolemaansa saakka.


title: Filth and Wisdom

text: Filth and Wisdom on ensimmäinen Madonnan ohjaama elokuva. Brittituotannon pääosissa ovat Eugene Hütz, Holly Weston, Vicky McClure ja Richard E. Grant. Se yhdistelee komedian, draaman, musikaalin sekä rakkauselokuvan lajityyppejä.


title: Filth and Wisdom

text: Filth and Wisdom on kuvattu Lontoossa, Englannissa 14. toukokuuta – 29. toukokuuta 2007 sekä heinäkuussa 2007.


title: Filth and Wisdom

text: Elokuvan ensimmäinen esitys oli Berliinin elokuvajuhlissa 13. helmikuuta 2008. Se sai Suomen ensi-iltansa marraskuussa 2008. Suomessa elokuvaa on levittänyt Cinema Mondo.


title: Voicey-gaala 2008

text: Voicey-gaala 2008 oli toista kertaa järjestetty palkintogaala, jossa Kanadan Voices.com jakoi vuotuiset Voicey-palkinnot vuoden 2008 parhaille ääninäyttelijöille. Gaala järjestettiin 22. helmikuuta 2008 Kanadassa.


title: Voicey-gaala 2008

text: Pääluokkien ehdokkaat ja voittajat (lihavoituna):


title: Per Kleppe

text: Per Andreas Hildte Kleppe (s. 13. huhtikuuta 1923) on norjalainen Työväenpuolueen poliitikko. Hän syntyi Oslossa, valmistui taloustieteen opinnoissaan 1956 ja istui parlamentin varajäsenenä 1954–1957.


title: Per Kleppe

text: Kleppe toimi maansa kauppa- (1971–1972) sekä valtiovarainministerinä (1973–1979) ja oli Euroopan vapaakauppajärjestön pääsihteeri vuosina 1981–1988.


title: Ted Knight

text: Tadeusz Wladyslaw Konopka, taiteilijanimeltään Ted Knight (7. joulukuuta 1923 – 26. elokuuta 1986) oli yhdysvaltalainen näyttelijä. Hän syntyi amerikanpuolalaiseen perheeseen Connecticutissa ja kuoli 62-vuotiaana paksusuolen syöpään Kaliforniassa. Hän oli palkittu toisen maailmansodan veteraani.


title: Ted Knight

text: Knightilla oli vaimonsa Dorothyn kanssa kolme lasta.


title: Ted Knight

text: "The Mary Tyler Moore Show'sta" tunnetuksi tulleella Knightilla on tähti Hollywood Walk of Famella. Hänellä oli pieni rooli Hitchcockin "Psykossa" (1960), ja hän ääninäytteli "Star Trek -animaatiosarjassa" 1973. Knightin pitkään näyttelijänuraan mahtui osallistuminen monien eri tv-sarjojen jaksoihin - "The Mary Tyler Moore Show'n" 165 jakson jälkeen pisimpiä 129 jaksossa "Too Close for Comfort"-tv-sarjassa, 17-jaksossa "The Batman/Superman Hour" tv-animaatio-sarjassa (jossa mm. komissaario Gordon-äänirooli)- ja kuusi jaksoa Lemmenlaiva tv-sarjassa. Hänellä oli myös oma tv-sarjansa "The Ted Knight Show" vuonna 1978, jota kuitenkin esitettiin vain 6 jakson ajan.


title: Ted Knight

text: Hänen viimeinen elokuvaroolinsa oli vuonna 1980 Bill Murrayn tähdittämässä Latvasta laho-elokuvassa.


title: Walter Kohn

text: Walter Kohn (9. maaliskuuta 1923 Wien, Itävalta – 19. huhtikuuta 2016 Santa Barbara, Kalifornia, Yhdysvallat) oli itävaltalaissyntyninen kanadalais-yhdysvaltalainen fyysikko, joka jakoi vuoden 1998 Nobelin kemianpalkinnon John Poplen kanssa. Hän sai palkinnon tiheysfunktionaaliteorian kehittämisestä.


title: Walter Kohn

text: Walter Kohn syntyi keskiluokkalaiseen juutalaisperheeseen Wienissä vuonna 1923. Hänen vanhempansa olivat Salomon Kohn ja Gittel Rappaport. Salomon Kohnilla oli oma yritys, joka myi taiteellisia postikortteja.


title: Walter Kohn

text: Kohnin yritys takavarikoitiin 1938, kun Itävalta liitettiin Saksaan niin sanotussa Anschlussissa. Walter Kohn joutui jättämään julkisen koulun ja aloitti juutalaisessa koulussa. Kun juutalaisten vainot kiihtyivät, Walterin vanhemmat lähettivät hänet Kindertransport-pelastuskuljetuksen avulla Englantiin. Walterin vanhemmat kuolivat myöhemmin toisen maailmansodan aikana Auschwitzissa.


title: Walter Kohn

text: Walter Kohn jatkoi Englannissa koulutustaan, mutta vuonna 1940 Winston Churchill julisti kaikki miespuoliset, joilla oli Saksan passi, vihollisiksi ja lähetti Kohninkin Kanadaan internointileirille.


title: Walter Kohn

text: Scotland Yard vapautti tammikuussa 1942 Kohnin vakoojaepäilyistä, ja tämän jälkeen hän pääsi opiskelemaan Toronton yliopistoon. Saksan kansalaisena häntä ei kuitenkaan päästetty kemian rakennuksiin, joten hän suuntautui matematiikkaan ja fysiikkaan. Hän valmistui Torontosta maisteriksi ja teki väitöskirjansa Harvardin yliopistossa.


title: Walter Kohn

text: Kohn jatkoi 1948 väitöskirjansa valmistumisensa jälkeen Harvardissa opettajana ja tutkijana. Hän toimi Julian Schwingerin avustajana muun muassa kvanttisähködynamiikan tutkimuksissa.


title: Walter Kohn

text: Harvardista Kohn siirtyi vuonna 1950 opettajaksi Carnegie Mellon -yliopistoon. Sieltä hän oli virkavapaalla 1951–1952, jolloin hän opetti Tanskassa Niels Bohr -instituutissa. Kohn palasi Carnegieen 1952 ja aloitti yhteistyön Norman Rostokerin kanssa. Kohn ja Rostoker kehittivät yksihiukkastiheyden laskentatavan, joka tunnetaan Korringan–Kohnin–Rostokerin menetelmänä.


title: Walter Kohn

text: Kohn sai Yhdysvaltain kansalaisuuden vuonna 1957. Kanadan kansalaisuuden hän oli saanut jo aiemmin.


title: Walter Kohn

text: Kohnista tuli vuonna 1960 University of California San Diegon professori. Siellä hän aloitti kehittää tiheysfunktionaaliteoriaa. Syksyin 1963 Kohn vietti sapattivapaalla Pariisissa École normale supérieuressa. Siellä hän tutustui yhdysvaltalaiseen Pierre Hohenbergiin, jonka kanssa hän kehitti teoriaan liittyvät Hohenbergin–Kohnin teoreemat. San Diegossa Kohn kehitti väitöskirjan jälkeistä tutkimusta tehneen Lu Jeu Shamin kanssa Kohnin–Shamin yhtälöt.


title: Walter Kohn

text: Kohn jatkoi vuodesta 1979 uraansa University of California Santa Barbarassa, jossa hänestä tuli ensimmäinen teoreettisen fysiikan instituutin johtaja, jona hän toimi vuoteen 1984. Eläkkeelle Kohn jäi vuonna 1991.


title: Walter Kohn

text: Kohn oli kahdesti naimisissa. Hänen ensimmäinen vaimonsa oli Lois Adams. Heidän liittonsa päättyi avioeroon. Kohnin toinen vaimo oli valokuvaaja Roman Vishniacin tytät Mara.


title: Walter Kohn

text: Walter Kohn kuoli vuonna 2016 leuossa olleeseen syöpään.


title: Walter Kohn

text: Kohn jakoi vuonna 1998 Nobelin kemianpalkinnon matemaatikko John Poplen kanssa. Hän sai palkinnon tiheysfunktionaaliteorian kehittämisestä. Se todisti, että ei ollut tarpeellista laskea jokaisen elektronin liikettä vaan riitti, että tiedettiin elektronien keskimääräinen tiheys. Menetelmä antoi uusia mahdollisuuksia kemiallisten rakenteiden ja reaktioiden laskemiseen.


title: Walter Kohn

text: Kohn ei itse ollut opiskellut kemiaa lukion jälkeen, mutta hänen teoriansa loi pohjaa monille laskennallisen kemian menetelmille.


title: Walter Kohn

text: Vuonna 1957 Yhdysvaltain kansalaisuuden saanut Kohn loi laajan uran myös Pohjois-Amerikan ulkopuolella. Hän kuului teoreettisen fysiikan merkkinimiin ja toimikin Kalifornian–Santa Barbaran yliopiston Kavli Institute for Theoretical Physicsin perustajajohtajana.


title: Walter Kohn

text: Kohn voitti Nobelinsa lisäksi Oliver E. Buckley Condensed Matter Prizen 1961. Hän oli National Medal of Science- sekä Harvard Centennial Medal -palkittu ja International Academy of Quantum Molecular Sciencesin jäsen.


title: Husain ibn Ali

text: Husain ibn Ali ibn Abi Talib (, 626 Medina – 680 Karbala) oli profeetta Muhammadin tyttären poika ja Alin toinen poika. Muslimien mukaan hän toimi kolmantena Imaamina.


title: Husain ibn Ali

text: Husain tapettiin Karbalan taistelussa vuonna 680. Tästä sai alkunsa šiialaisten vuosittainen marttyyritapahtuma ašura.


title: Marcus Ziemann

text: Marcus Ziemann (s. 1968) on saksalaissyntyinen toimittaja, tuottaja ja viestinnän kouluttaja. Hän työskentelee Ylen uutisten toimittajana.


title: Marcus Ziemann

text: Ziemann aloitti uransa median parissa lahtelaisessa Rytmiradiossa vuonna 1991, jossa työskenteli radiotoimittajana, musiikkipäällikkönä ja ohjelmatuottajana vuoteen 1999. Vuosina 1998-2000 hän teki lisäksi toimittajan töitä myös Nordisk Film & Tv -tuotantoyhtiön television urheiluohjelmille.


title: Marcus Ziemann

text: Vuodesta 2000 vuoteen 2005 Ziemann toimi Ylen freelancer-toimittajana monissa Ylen tv-urheilussa, tv-uutisissa, useissa eri ajankohtaislähetyksissä sekä radiossa. Hän oli tuolloin yksi Suomen ensimmäisistä monimedia-toimittajista, joka kuvasi ja tarvittaessa myös editoi televisiojutut ja -ohjelmat itse. Vuoden 2009 alussa hän siirtyi uutistoimittajaksi Ylen Uutisiin.


title: Suokylä

text: Suokylä () on entinen inkeriläisten kylä läntisellä Inkerinmaalla nykyisen Leningradin oblastin alueella. Suokylä kuului Kosemkinan seurakuntaan. Suokylän lähellä sijaitsi venäjänkielisiä ja vatjalaisia kyliä 1930-luvulle asti. Vanha Viron ja Venäjän välinen Tarton rauhan aikainen raja kulki myös lähellä. Suokylää lähimmät muut inkerinsuomalaisten kylät olivat 20 km päässä luoteessa sijaitsevat Fyödermaa, Kallivieri ja Kullankylä.


title: Suokylä

text: Suokylässä puhuttiin erikoista suomalaismurretta, jonka ominaispiirteitä olivat vokaalireduktio ja pitkien vokaalien lyhentäminen. Murteessa oli vaikutteita virosta ja vatjasta. Nykyisin murteen puhujia voi löytää Narvasta.


title: Suokylä

text: Suokylä poltettiin osittain toisen maailmansodan aikana ja sen asukkaat pakenivat Viroon Narvan alueelle. 1950-luvulla osa asukkaista palasi kylään ja asuivat siellä vuoteen 1973 asti, jolloin kylä hävitettiin uuden fosforitehtaan vuoksi. Nykyään on Suokylän paikka aivan tyhjä. Sen lähellä sijaitsee kyläntapainen asutus nimeltä 1-e maja. Sen laidassa huomaa kivisiä tuulimyllyn ja maaherrastalon raunioita.


title: Vapaalehdykkäsoitin

text: Vapaalehdykkäsoitin on aerofoneihin kuuluva soitintyyppi, jonka ääni muotoutuu joustavan kieliliuskan värähtelystä sille sovitetussa kehyksessä. Ääni syntyy, kun kieli sulkee ja avaa jaksoittaisesti ilmakanavansa, johon saatetaan ilmaa puhaltamalla, palkeilla tai koneellisesti. Tämä saa ilmavirran aaltoliikkeeseen. Äänen korkeutta voidaan säädellä kielten pituudella, paksuudella, jäykkyydellä, massalla, muodolla ja joskus myös resonaatioputken pituudella.


title: Vapaalehdykkäsoitin

text: Vapaalehdykkäsoittimissa on tavallisimmin useita vapaalehdykkäsarjoja, joissa jokaista ääntä vastaa oma kieliliuskansa ja ilmakanavansa. Esimerkkejä ovat huuliharppu, harmonikka, harmoni, urkujen eräät kielipillit sekä aasialaiset suu-urut.


title: Vapaalehdykkäsoitin

text: Kieliin usein liitetyillä resonaatioputkilla on yleensä pelkästään sointia värittävä vaikutus, mutta suu-uruissa niillä on äänenkorkeuden muodostava merkitys.


title: Vapaalehdykkäsoitin

text: Tunnusomaista vapaalehdykkäsoittimille on äänen voimakkuuden herkkyys ilmanpaineen mukaan, joten ne sopivat hyvin dynaamisesti vaihtelevaan musiikkiin.


title: Lorentz Creutz

text: Lorentz Creutz (1615 Tartto – 1. kesäkuuta 1676 Öölannin edusta) oli suomalainen aatelismies, joka loi virkamiesuransa ennen kaikkea vuorihallinnossa eli kaivosteollisuutta valvovassa byrokratiassa. Creutz kohosi uransa aikana lähelle Ruotsin korkeinta valtaeliittiä. Hänestä tuli vapaaherra vuonna 1654, valtaneuvos 1660, kamarineuvos 1673 ja amiraali 1675. Myös maaherrana toiminut Creutz kaatui vuonna 1676 Öölannin meritaistelussa lippulaivansa räjähtäessä.


title: Lorentz Creutz

text: Creutzit olivat itäiseltä Uudeltamaalta Pernajasta lähtöisin oleva alempaan aateliin kuulunut suku, jonka jäsenet olivat olleet vielä 1500-luvun lopulla vähämerkityksinen osa paikallista eliittiä. Hänen isänsä oli upseeri ja käskynhaltija Ernst Creutz, joka loi pohjan vauraudelle ja perillistensä yhteiskunnalliselle nousulle.


title: Lorentz Creutz

text: Lorentz Creutz sai hyvän koulutuksen Keski-Euroopassa valmistuakseen juuri otolliseen aikaan Ruotsin suurvallan muuttuvan hallintokoneiston palvelukseen. Hän keskittyi erityisesti kaivosteollisuuteen, ja hänelle olikin ominaista paneutuminen työhönsä tarmokkaasti ja suoraviivaisesti. Vuosina 1649–1655 hän toimi Turun ja Porin läänin maaherrana sekä 1655–1662 Ruotsissa Kopparbergin läänin maaherrana.


title: Lorentz Creutz

text: Creutz johti noitavainojen aikana Ruotsissa Taalainmaan noituuskomissiota. Hän tuomitsi poltettavaksi yli 20 ihmistä.


title: Lorentz Creutz

text: Lorentz Creutz loi urallaan valtavan omaisuuden, joka koostui pääasiassa maatiloista. Hän rakennutti Pernajan Suur-Sarvilahden kartanon päärakennuksen, joka Askaisten Louhisaaren kartanon ohella on toinen kahdesta Suomeen suurvalta-ajalla valmistuneesta kivisestä kartanolinnasta. Perilliset kuitenkin menettivät suuren osan Creutzin keräämästä omaisuudesta pian koittaneen reduktion aikana.


title: Lorentz Creutz

text: Lorentz Creutz tunnetaan kenties parhaiten elämänsä viimeisistä hetkistä "Kronan"-laivan kannelta jouduttuaan vastentahtoisesti merenkulkua hallitsemattomana siviilivirkamiehenä Ruotsin laivaston amiraaliksi. "Kronan" oli Ruotsin laivaston ylpeys, joka tuhoutui Öölannin itäpuolella 1676, jolloin se Creutzin väärinkäsityksen takia kääntyi liian nopeasti, ja purjeisiin tarttunut tuuli paiskasi laivan kyljelleen. Ruutivarastossa syttynyt kipinä räjäytti laivan ja se vajosi syvyyksiin mukanaan yli 800 miestä, mukana Lorentz Creutz ja hänen poikansa Gustaf, joka oli myös laivaston upseereita.


title: Lorentz Creutz

text: Lorentz Creutz meni vuonna 1639 naimisiin kenraali Jakob Duwallin (al. Jacob MacDougall) tyttären Elsan kanssa. Pariskunta sai kaikkiaan 15 lasta: seitsemän poikaa ja kahdeksan tytärtä. Heidän kolme poikaansa olivat Lorentz Creutz nuorempi, Johan Creutz ja Carl Gustaf Creutz. Lorentz Creutzin veli oli Turun hovioikeuden presidentti Ernest Johann Creutz, joka toimi myös maaherrana.


title: Magnum (televisiosarja)

text: Magnum ("Magnum P.I.") on yhdysvaltalainen draamasarja, jota tuotettiin vuosina 1980–1988 kahdeksan esityskautta. Sarjan loivat Donald Bellisario ja Glen A. Larson. Pääosaa esittää Tom Selleck. Sarjaa kuvattiin Havaijin saarilla.


title: Magnum (televisiosarja)

text: Sarja kertoo yksityisetsivä Thomas Magnumista, joka ratkoo erilaisia murha- ja rikostapauksia.


title: Magnum (televisiosarja)

text: Sarjojen "Magnum", "Simon & Simon" ja "Murhasta tuli totta" tapahtumat on linkitetty samaan maailmaan crossover-jaksojen avulla.


title: Magnum (televisiosarja)

text:
Sarjassa ovat vierailleet myös joukko tunnettuja henkilöitä. Näitä ovat muun muassa:
Sarjaa oli alun perin tarkoitus tehdä ABC:n kanavalle, koska Glen Larsonin sarjat "The Hardy Boys/Nancy Drew Mysteries" ja "Taisteluplaneetta Galactica" olivat jo osa heidän ohjelmistoa. ABC kuitenkin päätti lopettaa kyseiset sarjat, jonka jälkeen tammikuussa 1979 Larson vei uuden rikossarjansa CBS:n kanavalle.


title: Magnum (televisiosarja)

text: "Magnum" on ollut ehdolla 13 kertaa ja voittanut kaksi Golden Globe–palkintoa. Sarja on saanut kaksi Primetime Emmy -palkintoa, sekä yhden American Cinema Editors, Edgar, Young Artist ja TV Land palkinnon.


title: Magnum (televisiosarja)

text: Vuonna 2018 CBS ilmoitti tilanneensa uuden version "Magnum" sarjasta. Sen esittäminen alkoi syyskuussa 2018 CBS:n kanavalla.


title: Moyen-Chari

text: Moyen-Chari (eli Keski-Chari) on yksi Tšadin 22 hallinnollisesta alueesta. Se on muodostettu aluehallinnon uudistuksessa 2002 samannimisestä prefektuurista erottamalla eteläosasta Mandoulin alue. Moyen-Charin vanhan provinssin pinta-ala on 45 180 neliökilometriä. Vuonna 2008 alueella arvioitiin olevan noin 1 057 000 asukasta.


title: Moyen-Chari

text: Alue sijaitsee maan eteläosassa. Se on saanut nimensä Charijoesta. Moyen-Charin pääkaupunki on Sarh.


title: Nadia Styger

text: Nadia Styger (s. 11. joulukuuta 1978 Zug) on sveitsiläinen alppihiihtäjä, joka on kilpaillut maailmancup-tasolla kaudesta 1998–1999 lähtien.


title: Nadia Styger

text: Styger saavutti pronssia junioreiden MM-kilpailujen syöksylaskussa Schladmingissa helmikuussa 1997. Santa Caterinan MM-kisoissa 2005 hän sijoittui supersuurpujottelussa kahdeksanneksi ja syöksyssä yhdeksänneksi. Torinon olympialaisissa 2006 hän oli syöksylaskussa viides, Åren MM-kilpailuissa 2007 syöksyssä neljäs ja super-G:ssä seitsemäs. Vancouverin olympialaisissa 2010 hän sijoittui supersuurpujottelussa kuudenneksi ja syöksylaskussa 12:nneksi.


title: Nadia Styger

text: Styger on voittanut neljä maailmancupin osakilpailua, joista kolme supersuurpujottelussa ja yhden syöksylaskussa. Maaliskuussa 2006 hän jakoi supersuurpujottelukilpailun voiton Hafjellissa Michaela Dorfmeisterin ja Lindsey Kildow'n kanssa. Näiden neljän voiton lisäksi hän on ollut kerran toinen ja kerran kolmas maailmancupin kilpailussa. Supersuurpujottelun maailmancupin kokonaispisteissä hän sijoittui kolmanneksi kausilla 2005–2006 ja 2009–2010.


title: Nadia Styger

text: Styger on voittanut Sveitsin mestaruuden syöksylaskussa vuosina 2003, 2005 ja 2006 sekä super-G:ssä vuosina 1999, 2000 ja 2006.


title: Jarkko Peltonen

text: Jarkko Tapio Peltonen (31. heinäkuuta 1947 Turku – 16. lokakuuta 2008 Turku) oli naantalilainen kuvataiteilija, joka teki maalauksia ja veistoksia. Peltonen tunnetaan värikkäistä klovniaiheista. Muita hänen suosimiaan aiheita ovat soittajat, naishahmot, kaupunkimaisemat ja mielikuvituspersoonat. Peltosen naivistisissa maalauksissa on positiivisuutta ja huumoria.


title: Jarkko Peltonen

text:
Alkuun klovnit ottivat kantaa, sittemmin päämääränä oli saada katsoja hyvälle mielelle. Peltonen tapasi maalata klovneja kuitenkin silloin, kun jokin asia harmitti. Ensimmäinen klovni syntyi Peltosen saatua parkkisakon. Hän ehti paikalle parahiksi näkemään, kuinka lappuliisa poistui paikalta.
Jälkeenpäin Peltonen maalasi kuvan, jossa lappuliisoilla oli klovnin kasvot.


title: Jarkko Peltonen

text:
Maalausten ohella Peltonen on tehnyt koruja ja ex libriksiä.
Peltosella oli myös galleria tyttärensä Essi Peltosen kanssa Naantalissa. Peltosen teoksista on olemassa kolme taidekirjaa, "Värisirkus" (2007), "Elämän Sirkus II" (2003) ja vanhimpana "Jarkko Peltonen" (1990).


title: 21 vaatimusta

text: 21 vaatimusta () olivat Japanin pääministeri Ōkuma Shigenobun johtaman hallituksen Kiinan nimelliselle hallitukselle 18. tammikuuta 1915 lähettämiä vaatimuksia. Ne johtivat sopimuksiin Japanin kanssa 25. toukokuuta 1915.


title: 21 vaatimusta

text: Japani oli saavuttanut suuren vaikutuspiirin Pohjois-Kiinassa ja Mantšuriassa voitettuaan ensimmäisen Kiinan–Japanin sodan sekä Venäjän–Japanin sodan. Maa oli liittynyt eurooppalaisten imperialististen suurvaltojen joukkoon tavoitellessaan poliittista ja taloudellista valtaa Kiinassa. Kun Qing-dynastia kaatui ja uusi Kiinan tasavalta perustettiin Yuan Shikain johdolla, Japani näki mahdollisuuden vaikutusvaltansa kasvattamiseen. Japani laati listan 21 vaatimuksesta pääministeri Ōkuman ja ulkoministeri Katō Takaakin johdolla. Vaatimukset tarkastivat genrōt ja keisari ja ne hyväksyttiin parlamentissa. Epäoikeudenmukainen luettelo esitettiin Yuan Shikaille 18. tammikuuta 1915, ja häntä varoitettiin samalla ikävistä seurauksista, jos vaatimukset hylättäisiin.


title: 21 vaatimusta

text:
21 vaatimusta jaettiin viiteen ryhmään:
Japani tiesi, että ryhmän viisi vaatimukset tulisivat aiheuttamaan negatiivisen reaktion, ja yritti salata ne. Kiinan hallinto koitti viivyttää vastaustaan niin kauan kuin mahdollista ja vuoti vaatimusten sisällön länsivalloille toivoen, että mahdollinen uhka niiden omille eduille olisi tarpeeksi suuri Japanin toimien rajoittamiseksi. Kun Kiina hylkäsi Japanin uudistetun ehdotuksen 26. huhtikuuta genrōt puuttuivat vaatimuksiin ja poistivat niistä viidennen ryhmän. Supistetut ”13 vaatimusta” toimitettiin 7. toukokuuta uhkavaatimuksen muodossa, ja vastausajaksi annettiin kaksi päivää. Presidentti Yuan Shikai hyväksyi vaatimukset ja niistä sovittiin lopullisesti 25. toukokuuta 1915.


title: 21 vaatimusta

text: Jälkikäteen nähtynä supistetun 13 vaatimuksen tulos oli Japanille huomattavasti enemmän negatiivinen kuin positiivinen, ja on vaikea ymmärtää, mitä Japanin hallitus yritti niillä saavuttaa. Ilman viidettä ryhmää Japani ei juuri saanut Kiinasta mitään, mitä se ei olisi jo aikaisemmin saavuttanut. Yhdysvallat reagoi erittäin negatiivisesti siihen, että Japani hylkäsi avoimen oven politiikan Kiinassa. Myös Japanin silloinen lähin liittolainen, Yhdistynyt kuningaskunta, ilmaisi huolensa Japanin politiikkaa kohtaan; erityisesti Britannian ulkoministeriö oli tyytymätön Japanin yritykseen perustaa käytännöllisesti katsoen protektoraatti koko Kiinaan. Kiinassa Japanin toimet aiheuttivat laajalti pahaa tahtoa Japania kohtaan, mikä johti toukokuun 4. päivän liikkeeseen ja nationalismin huomattavaan nousuun.


title: Deloitte Football Money League

text: Deloitte Football Money League on asiantuntijapalveluyritys Deloitten raportti, jossa arvioidaan jalkapalloseurojen varallisuutta. Raportti on koottu vuosittain kaudesta 1996–1997 lähtien.


title: Deloitte Football Money League

text: Raportti perustuu seurojen tilinpäätöstiedoissaan ilmoittamaan liikevaihtoon, joka on helpoiten saatavissa ja verrattavissa oleva tieto. Raportissa liikevaihto jaetaan kolmeen osa-alueeseen: lipputulot, televisiointioikeudet ja markkinointi (muun muassa kannattajatuotemyynti). Liikevaihtoon ei lasketa mukaan pelaajakauppoja, arvonlisäveroa ja muita myyntiveroja. Kulloisenkiin raporttiin pääsee mukaan liikevaihdoltaan 20 suurinta seuraa.


title: Deloitte Football Money League

text: Maailman liikevaihdoltaan 20 suurimman jalkapalloseuran kokonaisliikevaihto kaudella 2006–2007 oli 3,7 miljardia euroa. Kasvua edelliskauteen oli 11 prosenttia, joka oli suurin kasvu sitten kauden 2002–2003. Real Madridin liikevaihto kasvoi 20 prosenttia ja seura piti kärkipaikan kolmannen kerran peräkkäin. Suurinta (33 prosenttia) kasvu oli Manchester Unitedilla, joka syrjäytti Barcelonan toisella sijalla. Chelsea nousi neljännelle ja Arsenal uuden stadioninsa siivittämänä viidennelle sijalle. Kyseessä oli ensimmäinen kerta, kun kärkiviisikossa oli kolme seuraa samasta maasta.


title: Deloitte Football Money League

text: Mestarien liigan voitosta huolimatta Milan menetti yhden sijan ja oli kuudes, mutta toiseksi sijoittunut Liverpool nousi kaksi pykälää ylemmäs kahdeksanneksi. Juventus putosi sopupeliskandaalia seuranneen Serie B -vierailun myötä kolmannelta sijalta kahdenneksitoista. Häntäpäässä Celtic, Valencia, Marseille ja Werder Bremen korvasivat Manchester Cityn, Rangersin, West Ham Unitedin ja Benfican.


title: Deloitte Football Money League

text: Kaikki 20 seuraa olivat Euroopasta. Kuusi seuroista oli Englannista, neljä Italiasta ja Saksasta, kolme Espanjasta, kaksi Ranskasta ja yksi Skotlannista. Alan Switzer Deloitten Sports Business Groupista nosti esille erityisesti saksalaisseurojen menestyksen, mihin hän arvioi vaikuttaneen kesällä 2006 Saksassa pelattujen maailmanmestaruuskilpailuiden ja niiden myötä kohentuneiden stadionolosuhteiden. Englanti menetti kaksi paikkaa, mutta Paul Rawnsley arvioi tulevina vuosina englantilaisseurojen määrän jälleen kasvavan uusien rahakkaiden televisiointioikeussopimuksien myötä.


title: Looney Tunes: Taas kehissä

text: Looney Tunes: Taas kehissä ("Looney Tunes: Back in Action") on vuonna 2003 ensi-iltansa saanut yhdysvaltalainen elokuva, jonka tuotti Warner Bros. Elokuvan ohjasi Joe Dante. Pääosassa esiintyivät Brendan Fraser ja Jenna Elfman.


title: Looney Tunes: Taas kehissä

text: Warner-studion komediatuotannosta vastaava pomo Kate M. Houghton on tutkinut katsojaprofiileja ja arvioinut sen perustella Väiskin karisman Repen karismaa paremmaksi. Houghton antaa potkut Repelle ja vartijana työskentelevälle DJ:lle. Väiski yrittää houkutella Houghtonia ottamaan Repen takaisin. DJ ja Repe saavat selville, että DJ:n isä Damian Drake on siepattu ja lähtevät pelastamaan tätä ja kysymään sinistä apinaa Dusty Tailsilta. Houghton lähtee Väiskin kanssa DJ:n ja Repen perään Las Vegasiin.


title: Virginia Ruzici

text: Virginia Ruzici (s. 31. tammikuuta 1955 Câmpia Turzii) on romanialainen tennispelaaja. Hän voitti naisten kaksinpelin mestaruuden Ranskan avoimissa 1978 finaalivastustajanaan Mima Jaušovec.


title: Virginia Ruzici

text: Ruzici ylsi kaksinpelaajana jälleen loppuotteluun Ranskassa vuonna 1980, mutta hävisi Chris Evertille. Naisten nelinpelissä hän voitti vuonna 1978 Ranskan avointen mestaruuden pelitoverinaan Jaušovec. Kaksikko pääsi samana vuonna loppuotteluun myös Wimbledonissa.


title: Virginia Ruzici

text: Vuosina 1978 ja 1979 Ruzici pääsi lisäksi Ranskan avointen sekanelinpelin finaaliin. Hän vetäytyi ammattilaisuraltaan vuonna 1987.


title: Solomon R. Guggenheim -museo

text: Solomon R. Guggenheim -museo () on modernin ja nykytaiteen museo New Yorkin Upper East Sidellä Manhattanilla. Se on tunnetuin Solomon R. Guggenheimin säätiön ylläpitämistä museoista, ja sitä kutsutaan yleisesti Guggenheim-museoksi.


title: Solomon R. Guggenheim -museo

text: Solomon R. Guggenheim (1861-1949) hankki omaisuutensa kaivosalalla, ja eläkkeelle jäätyään hän keräsi merkittävän taidekokoelman. Vuonna 1937 hän perusti Solomon R. Guggenheimin säätiön taidekokoelman tueksi.


title: Solomon R. Guggenheim -museo

text: Museo avattiin vuonna 1939 aluksi nimellä Non-objektiivisen maalaustaiteen museo, jolloin se oli varsinkin varhaisten modernistien ja avantgardetaiteilijoiden, kuten Rudolf Bauerin, Hilla Rebayn, Wassily Kandinskyn ja Piet Mondrianin, taiteen esittelypaikka.


title: Solomon R. Guggenheim -museo

text: Vuonna 1959 valmistui arkkitehti Frank Lloyd Wrightin suunnittelema museorakennus Central Parkin reunaan Fifth Avenuelle. Rakennus tunnetaan sisätilojensa spiraalimaisista kävelyrampeista sekä ulkopuolen kaarevista, valkoisista muodoista, jotka poikkeavat jyrkästi ympäristön laatikkomaisista taloista.


title: Solomon R. Guggenheim -museo

text: Museo avasi sivutoimipisteen alemmalla Manhattanilla SoHossa vuonna 1992, mutta siitä kuitenkin luovuttiin kymmenen vuotta myöhemmin suurten kansainvälisten yhteistyökohteiden ilmaannuttua.


title: Solomon R. Guggenheim -museo

text: Vuonna 2009 Guggenheim New York saavutti kävijäennätyksen: 1,3 miljoonaa kävijää. Eräs suosittu näyttely oli Wassily Kandinskyn retrospektio.


title: Solomon R. Guggenheim -museo

text: Guggenheimin museokoelma koostuu useista erilaisista yksityiskokoelmista.Viimeisen 20 vuoden aikana kokoelmaa ovat kartuttaneet lahjoitukset Robert Mapplethorpe -säätiöltä, Bohen-säätiöltä sekä Berliinin Deutsche Bankin yhteistyössä Guggenheimin kanssa tehty nykytaiteen komissioiden sarja ja niistä erillään oleva Guggenheim Bilbaon hankintaohjelma. Kokoelma sijoittuu ajallisesti 1800-luvun lopusta nykyaikaan.


Solomon R. Guggenheim -museo


title: Solomon R. Guggenheim -museo

text:
2011
New Yorkin museon lisäksi Guggenheim-säätiö ylläpitää Peggy Guggenheimin taidekokoelmia Venetsiassa.


title: Solomon R. Guggenheim -museo

text: Vuonna 1997 avattiin arkkitehti Frank Gehryn suunnittelema Guggenheim-museo Bilbaossa Espanjassa.


title: Solomon R. Guggenheim -museo

text: Vuosina 1997-2012 Berliinissä toimi Deutsche Guggenheim. Sen näyttelytilat olivat Deutsche Bankin hallintorakennuksen katutasossa.


title: Solomon R. Guggenheim -museo

text: Solomon R. Guggenheimin säätiö allekirjoitti määräaikaisen yhteistyösopimuksen Pietarin Eremitaašin kanssa vuonna 2000, johon liittyi seuraavana vuonna myös Wienin Kunsthistorisches Museum. Liittouman tavoitteena on muun muassa laajentaa kansainvälisiä kulttuurisuhteita ja parantaa museoiden kokoelmien tavoitettavuutta laajemmille yleisöille sekä toimia yhteistyössä kokoelmien esittelyssä, julkaisemisessa ja taidekasvatuksessa. Guggenheim Hermitage Museumin näyttely Las Vegasissa suljettiin vuonna 2008. Näyttelyprojektia toteutettiin Las Vegasin pienessä museotilassa hotellissa, jonka suunnitteli Rem Koolhaas.


title: Solomon R. Guggenheim -museo

text: Meksikon Guadalajarassa sijaitseva The Guggenheim Guadalajara on ollut epävarmalla pohjalla.


title: Solomon R. Guggenheim -museo

text: Yhdistyneiden arabiemiirikuntien Abu Dhabiin tulevan The Guggenheim Abu Dhabin kaavailtiin alun perin valmistuvan vuonna 2013, mutta ajankohtaa on siirretty, eikä vuonna 2016 ilmoitettu sen valmistumisaikaa..


title: Solomon R. Guggenheim -museo

text: Huhuista huolimatta Zaha Hadidin Liettuan Vilnaan suunnittelemaa museorakennusta, "The Vilnius Guggenheim Hermitage Museumia", ei ole koskaan ollutkaan tarkoitus rakentaa; kyseessä oli ainoastaan Guggenheim-säätiön konsultointi.


title: Solomon R. Guggenheim -museo

text: Myös muista Guggenheimin kansainvälisistä yhteistyöprojekteista on huhuttu aina, kun Guggenheim-säätiö tekee konsultointia. Esimerkiksi Bukarestin keskustan Esplanada-projektia edelsi lyhyt, alustava neuvottelu.


title: Solomon R. Guggenheim -museo

text: Guggenheimin taidemuseon kokoelmien modernismin klassikoista ja ajan amerikkalaisesta nykytaiteesta koostuva suuri näyttely avattiin Ateneumin taidemuseossa Helsingissä syksyllä 1957. Vuonna 1994 esitettiin myös Helsingissä Ateneumin taidemuseossa modernismin klassikoita esittelevä näyttely Guggenheim-museosta. Syksyllä 2008 avattiin Kiasmassa Full House, jossa museon Kouri-kokoelmaa oli täydennetty Guggenheim-museosta lainatuilla töillä.


title: Solomon R. Guggenheim -museo

text: Olli Lyytikäinen ja Paul Osipow edustivat Suomea vuonna 1982 Sleeping Beauty – Art Now, Scandinavia Today -näyttelyssä Guggenheim-museossa.


title: Solomon R. Guggenheim -museo

text: Tammikuussa 2011 julkaistiin tieto, jonka mukaan Helsingin kaupunki ja Solomon R. Guggenheimin säätiö suunnittelevat yhdessä taidemuseon rakentamista Helsinkiin, mutta 2. toukokuuta 2012 Helsingin kaupunginhallitus hylkäsi tämän suunnitelman äänin 7-8.


title: Solomon R. Guggenheim -museo

text: Solomon R. Guggenheimin säätiö julkisti uuden suunnitelmaehdotuksen 24. syyskuuta 2013. Uudessa suunnitelmaehdotuksessa rahoitusmallia ja rakennuksen sijaintia muutettiin. Hanke irrotettiin Helsingin taidemuseosta. Säätiö ehdotti avoimen kansainvälisen arkkitehtuurikilpailun järjestämistä museosta.


title: Mima Jaušovec

text: Mima Jaušovec (s. 20. heinäkuuta 1956) on slovenialainen tennispelaaja. Hän syntyi Mariborissa, silloisessa Jugoslavian sosialistisessa liittotasavallassa.


title: Mima Jaušovec

text: Jaušovec on vuoden 1977 Ranskan avointen naisten kaksinpelin mestari. Vuonna 1978 hän eteni jälleen loppuotteluun, mutta hävisi Virginia Ruzicille. Kolmannen finaalipaikkansa hän saavutti Ranskan avoimissa vuonna 1983, jolloin hänet voitti Chris Evert.


title: Mima Jaušovec

text: Jaušovec ja Ruzici voittivat naisten nelinpelin mestaruuden Ranskan avoimissa 1978. He olivat finalisteja myös Wimbledonissa.


title: Mima Jaušovec

text: Päätettyään ammattilailaisuransa vuonna 1988 Jaušovec on valmentanut ja ollut epäonnistuneesti Slovenian liberaalin demokratian puolueen ehdokkaana Euroopan parlamenttiin (2004).


title: Sinitetra

text: Sinitetra ("Boehlkea fredcochui") on tetroihin kuuluva eteläamerikkalainen kala, jota pidetään myös akvaarioissa.


title: Sinitetra

text: Sinitetra voi kasvaa viisi senttiä pitkäksi. Se on metallinhohtoisen sinisävyinen, sininen väri on intensiivisimmillään pyrstöosassa ja vaaleimmillaan kalan rinnassa.


title: Sinitetra

text:
Sinitetroja tavataan luonnossa Marañon-joessa, Perun Leticiassa.
Sinitetra on vilkas, mutta sopuisa parvikala, jota suositellaan pidettäväksi ainakin viiden yksilön parvissa.


title: Sinitetra

text: Sinitetralle sopiva lämpötila-alue on 22–26 °C ja pH 5,5–7,5. Turpeen tai humusuutteen lisäämistä akvaarioveteen suositellaan. Kala syö kasvispitoista ruokaa.


title: Vintturi purjekoneiden hinauksessa

text: Vinttureita käytetään ilmailussa purjekoneiden hinaukseen. Liito- ja purjelentokoneita on yleisesti hinattu taivaalle kolmella eri tavalla. Liitokoneita vedettiin kumiköysistartilla, purjekoneita lentokone- ja vintturihinauksella. Lentokonehinaus on yleisin hinausmuoto, mutta vintturia käytetään myös melko paljon.


title: Vintturi purjekoneiden hinauksessa

text: Vintturihinauksessa vedetään kiitotien päästä päähän joko vaijeri, lanka taikka naru. Toinen pää kiinnitetään purjelentokoneen hinausesseriin ja toinen pää on kiinni vintturin kelassa. Hinauksessa vinttaaja (vintturin käyttäjä) vetää langan takaisin vintturin kelalle jolloin langan päähän kiinnitetty purjelentokone nousee jyrkässä kulmassa ilmaan. Saavutettuaan lakipisteen lentäjä laukaisee köyden irti ja lanka vedetään kelalle jarruvarjon avustamana. Vinttauksessa saatu korkeus vaihtelee suuresti riippuen tuulesta, käytetystä konetyypistä, vintturista, vinttaajasta ja lentäjän taidoista sekä kiitotien pituudesta. Vintturit ovat Suomessa olleet yleisesti kerhojen itse rakentamia ja suunnittelemia, mutta maailmalla käytetään myös kaupallisesti valmistettuja vinttureita.


title: Vintturi purjekoneiden hinauksessa

text: Vintturin etuina ovat hinauksen halpuus ja luontoystävällisyys verrattuna lekohinaukseen sekä sen turvallisuus koska koko hinaus tapahtuu aina lentokentän päällä. Haittapuolena on vintturin rakentamisen ja ylläpidon vaatima suuri työmäärä sekä osaaminen. Lisäksi ainakin nykyisillä langoilla hinauslanka kuluu ja alkaa katkeilla usein ja aiheuttaa siten pakkotilanteita sekä ylimääräistä työtä. Yksittäinen vinttaus on huomattavasti nopeampi kuin yksittäinen lentokonehinaus, mutta langan vetäminen radan päästä päähän hidastuttaa toimintaa jos lentoja on lähdössä peräkkäin useita. Vintturi soveltuu hyvin hinausmuodoksi uusia lentäjiä koulutettaessa, mutta kilpailuissa lentokonehinaus on ainut järkevä vaihtoehto, koska kilpailulennoilla koneissa käytetään yleensä painolastina vettä, joka nostaa siipikuormitusta ja aiheuttaisi vintturihinauksessa langan katketessa turhaa riskiä ja lisäpaino heikentäisi koneen saamaa korkeutta hinauksessa.


title: Aristotelian Society

text: Aristotelian Society for the Systematic Study of Philosophy (yleisesti Aristotelian Society) on brittiläinen filosofinen yhdistys. Yhdistys ei keskity pelkästään Aristoteleen ajatteluun tai aristotelismiin, vaan se on omistautunut kaikenlaiselle systemaattiselle tutkimukselle filosofian alalla, erityisesti suhteessa filosofian historialliseen kehitykseen.


title: Aristotelian Society

text: Aristotelian Society perustettiin 19. huhtikuuta 1880. Monet merkittävät filosofit ovat toimineet yhdistyksen puheenjohtajana. Ensimmäinen puheenjohtaja oli Shadworth Hodgson, joka toimi tehtävässä neljätoista vuotta, kunnes ehdotti Bernard Bosanquetia seuraajakseen. Nykyisin puheenjohtajien kaudet kestävät vuoden.


title: Aristotelian Society

text: Yhdistyksen tiedejulkaisu on "Proceedings of the Aristotelian Society", jota on julkaistu vuodesta 1888, aluksi nimellä "Proceedings of the Aristotelian Society for the Systematic Study of Philosophy". Yhdistys järjestää konferenssin vuosittain aina heinäkuussa yhdessä "Mind" -tiedejulkaisua julkaisevan The Mind Associationin kanssa. Konferenssissa esitetyt artikkelit julkaistaan aina kesäkuisin ennen seuraavan vuoden kokousta nimellä "The Proceedings of the Aristotelian Society, Supplementary Volume".


title: Tetrat

text: Tetrat ("Characidae") on tetrakalojen lahkoon ("Characiformes") kuuluva eteläamerikkalaisten kalojen heimo. Monet sen lajit ovat pienikokoisia, värikkäitä ja sopeutuvat vaihteleviin vesioloihin. Niinpä ne ovat suosittuja akvaarion parvikaloja.


title: Tetrat

text: Tetroja tunnetaan tuhatkunta lajia. Melkein kaikki ovat kotoisin Etelä- ja Keski-Amerikasta ja Pohjois-Amerikan eteläosista. Useimmat lajit elävät jokivedessä.


title: Tetrat

text: Aiemmin tetrojen heimoon luettiin alaheimona "Serrasalminae" myös piraijat, jotka nyt on erotettu omaksi heimokseen "Serrasalmidae".


title: Tetrat

text:
Alaheimo Salakkatetrat "Aphyocharacinae"
Alaheimo Lasitetrat "Paragoniatinae"
Alaheimo Pikkutetrat "Tetragonopterinae"


title: Mel Parnell

text: Melvin Lloyd "Mel" Parnell (13. kesäkuuta 1922 – 20. maaliskuuta 2012) oli yhdysvaltalainen baseballsyöttäjä. Hän syntyi New Orleansissa, Louisianassa.


title: Mel Parnell

text: Parnell vietti koko peliuransa (1947–1956) Boston Red Soxissa. Hän osallistui All-Star-otteluihin vuosina 1949 ja 1951.


title: Mel Parnell

text: MLB:n pelaajana vetäydyttyään Parnell jatkoi valmennus- ja selostustöissä. Hänen uraansa kunnioitettiin vuonna 1997 paikalla Boston Red Sox Hall of Famessa.


title: Styracosaurus

text: Styracosaurus ("piikkilisko") oli nelijalkainen kasvinsyöjähirmulisko, joka eli 75–72 miljoonaa vuotta sitten myöhäisellä liitukaudella. Sen tunnistaa helposti noin 60 cm pitkäksi kasvaneesta kuonosarvesta sekä pitkistä kauluripiikistä. Kanadan Albertasta ja Yhdysvaltojen Montanasta löydetty "Styracosaurus" oli 5,5 metriä pitkä ja painoi 2,7 tonnia. Vuonna 1913 kanadalainen paleontologi Lawrence Lambe nimesi tämän dinosaurussuvun.


title: Styracosaurus

text: "Styracosaurus" sai "piikkiliskoa" tarkoittavan nimensä kuudesta pitkästä kauluripiikistä, joita pidettiin ennen sen erikoispiirteenä. Nykyään kauluripiikkejä tiedetään olleen myös "Einiosauruksella" ja "Achelousauruksella", joskin niillä oli vähemmän piikkejä kuin "Styracosauruksella". Muilta osin "Styracosaurus" muistutti ulkonäöltään saman heimon "Centrosaurusta" ja "Monocloniusta".


title: Styracosaurus

text: "Styracosaurusta" pidetään muiden sarvikuonoliskojen tapaan laumaeläimenä. Lauma suojasi niitä paremmin Tyrannosauridae-heimon teropodeilta, jotka olivat niiden päävihollisia. Petoteropodin hyökätessä "Styracosaurus" käytti sarveaan puolustautumiseen. Piikit saattoivat antaa lisäsuojaa, mutta ne olivat enemmänkin koristautumista varten. Urokset käyttivät piikkejään mahdollisesti naaraiden houkuttelemiseen ja kilpailevien urosten uhkailuun. Kuonosarvia käytettiin puolustautumisen ohella myös urosten välisissä taisteluissa, joissa eläimet ratkaisivat esimerkiksi lauman johtajuuden. "Styracosauruksella" oli vahvat hartiat, joista oli paljon apua taisteluissa. Pahoja vammoja on välttämättä tullut kilpailuissa, mutta joissakin luurangoissa on merkkejä vammoista. Yhteenotot olivat ilmeisesti varsin tavallisia.


title: Styracosaurus

text: Paleontologi Charles M. Sternberg löysi ensimmäiset "Styracosauruksen" jäännökset Kanadan Albertasta alueelta, joka tunnetaan Dinosaur Provincial Parkina. "Styracosaurusta" tunnetaan nykyään kolme lajia:


title: Styracosaurus

text: "Styracosaurus" on esiintynyt useissa dinosauruksiin liittyvissä videopeleissä ja elokuvissa, esimerkiksi Disneyn elokuvassa "Dinosaurus". Suku esiintyy myös Michael Crichtonin kirjoittamassa romaanissa "Dinosauruspuisto".


title: Neva Patterson

text: Neva Patterson (10. helmikuuta 1920 – 14. joulukuuta 2010) oli yhdysvaltalainen näyttelijä. Hän syntyi Nevada-nimisessä kaupungissa Iowan osavaltiossa.


title: Neva Patterson

text: Patterson esiintyi näyttämöuransa aikana muun muassa alkuperäisnäytelmässä "Kesäleski" (1952). Hänellä oli 1970-luvun alussa osa televisiosarjassa "Nichols". Hänellä oli useita muitakin televisiorooleja sekä vakituisena esiintyjänä että vierailijana.


title: Neva Patterson

text: Kaiken lisäksi Patterson esiintyi usein elokuvissa; huomattavimpien joukossa ovat "Tehtävä viidakossa" (1962) ja "Paripeli" (1984).


title: Neva Patterson

text: Patterson oli naimisissa nelinkertaisen Emmy-ehdokkaan, käsikirjoittaja James Leen kanssa, kunnes tämä kuoli 2. heinäkuuta 2002.


title: Manhattan Community District 1

text: Manhattan Community District 1 on New Yorkin Manhattanin saaren eteläisin hallinnollinen osa-alue (Community District). Siihen kuuluu Manhattanin pääsaaren eteläkärki sekä kolme pienempää saarta: Ellis Island, Liberty Island ja Governors island. Pääsaaren puolella hallinnollinen keskus, Wall Street sekä Tribecan alue kuuluvat tähän alueeseen.


title: Manhattan Community District 1

text: Vuonna 2000 alueella asui 34 420 henkeä. Sen väkiluku oli kasvanut kymmenessä vuodessa 35 %. Asukkaista 66,9 % oli "white nonhispanic" eli valkoihoisia mutta ei espanjankielisiä. Ulkomailla syntyneitä oli 24 %, heistä 53,9 % oli aasialaisia.


title: Manhattan Community District 1

text: Manhattanin eteläosan suurin ulkoilualue, Battery park, sijaitsee tässä kaupunginosassa. Siellä on Castle Clinton, kävelyteitä, näköalapaikkoja jokivarressa sekä leikkipuisto ja lähisaarten lauttojen terminaalit.


title: Mariel Hemingway

text: Mariel Hadley Hemingway (s. 22. marraskuuta 1961) on yhdysvaltalainen näyttelijä. Hän on Ernest Hemingwayn lapsenlapsi ja Margaux Hemingwayn sisar.


title: Mariel Hemingway

text: Hemingway on esiintynyt muiden muassa elokuvissa "Raiskattu" (1976), "Star 80" (1983), "Ojasta allikkoon" (1991) ja "Parfyymi" (2001). Hemingway oli vuonna 1980 ehdolla parhaan naissivuosan Oscar-palkinnon voittajaksi roolistaan elokuvassa "Manhattan" (1979). Hän on lisäksi ollut kerran ehdolla Baftan, kahdesti Golden Globen ja kahdesti Razzien saajaksi.


title: Mariel Hemingway

text: Näyttelijä on ollut vuodesta 1984 naimisissa puolisonsa Stephenin kanssa; parilla on tyttäret Dree ja Langley.


title: Manhattan Community District 3

text: Manhattan Community District 3 on New Yorkin Manhattanin saaren kaakkoisin hallinnollinen osa-alue (Community District). Siihen kuuluu Manhattanin pääsaaren kaakkoisnurkka, muun muassa kuuluisa Chinatownin alue.


title: Manhattan Community District 3

text: Vuonna 2000 alueella asui 164 407 henkeä. Sen väkiluku ei ollut kasvanut kymmenessä vuodessa juuri lainkaan. Asukkaista 28,2% oli "white nonhispanic" eli valkoihoisia mutta ei espanjankielisiä, 35,2% etnisesti aasialaisia. Ulkomailla syntyineitä oli 65%, heistä 70,7% oli aasialaisia.


title: Silja Tarvonen

text: Silja Eva Stiina Tarvonen (s. 4. huhtikuuta 1985 Parainen) on suomalainen hiihtäjä, joka on menestynyt myös suunnistuksessa.


title: Silja Tarvonen

text: Tarvosella on suunnistuksen nuorten MM-kisoista neljä MM-mitalia; kultaa normaalimatkalta 2004 ja viestistä 2003, hopeaa viestistä 2004 ja pronssia viestistä 2005.


title: Silja Tarvonen

text: Vuonna 2008 hän voitti Italian Mallesissa järjestetyissä alle 23-vuotiaiden MM-hiihdoissa 10 kilometrin perinteisen tyylin kilpailussa pronssia ja vapaan tyylin 15 kilometrillä hopeaa. Hiihdossa ja suunnistuksessa Tarvosella on useita SM-mitaleita nuorten sarjassa. Maastojuoksussa hän voitti 17-vuotiaissa SM-kultaa vuonna 2001. Hiihdon SM-kisoista aikuisten sarjassa hänellä on parisprintin kultaa ja viestihopeaa vuodelta 2008 sekä viestikultaa vuodelta 2010.


title: Silja Tarvonen

text: Venlojen viestissä Tarvonen on useasti juossut Kangasniemen Kalskeen avausosuuden ja tullut ensimmäiseen vaihtoon toisena vuosina 2005 ja 2007 sekä kolmantena vuonna 2004.


title: Silja Tarvonen

text: Tarvonen edustaa Kangasniemen Kalsketta. Hänen valmentajanaan toimii hänen isänsä Keijo Tarvonen.


title: Eleanor Parker

text: Eleanor Jean Parker (26. kesäkuuta 1922 Cedarville, Ohio – 9. joulukuuta 2013 Palm Springs, Kalifornia) oli yhdysvaltalainen näyttelijä. Hollywood Walk of Famenkin huomioma näyttelijä sai sopimuksen Warner Brothersilta vuonna 1941. Hänen varhaisen tuotantonsa joukkoon lukeutuu elokuva "Naisen orja" (1946).


title: Eleanor Parker

text: Parker oli kolmesti ehdolla parhaan naispääosan Oscar-palkinnon saajaksi rooleillaan elokuvissa "Rautahäkki" (1950), "Lain vartija" (1951) ja "Interrupted Melody" (1955). Vuonna 1963 hän oli vielä ehdolla Emmyn ja vuonna 1970 Golden Globen saajaksi.


title: Eleanor Parker

text: Myöhemmällä urallaan Parker esiintyi esimerkiksi "The Sound of Musicissa" (1965). Hän ansioitui myös televisiossa ja teatterissa. Hän oli neljästi naimisissa; viimeinen avioliitto kesti vuodesta 1966.


title: Manhattan Community District 12

text: Manhattan Community District 12 on New Yorkin Manhattanin saaren pohjoisin hallinnollinen osa-alue (Community District). Siihen kuuluvat Washington Heightsin ja Inwoodin alueet. Tämä on Manhattanin vahvimmin espanjankielistä aluetta.


title: Manhattan Community District 12

text: Vuonna 2000 alueella asui 208 414 henkeä. Sen väkiluku oli kasvanut kymmenessä vuodessa viitisen prosenttia. Asukkaista 74,1 % oli etelä- tai keskiamerikkalaista alkuperää. Ulkomailla syntyineitä oli 53%, heistä 86,2% oli syntynyt Latinalaisessa Amerikassa.


title: Paholaisen silmä

text:
Paholaisen silmä () on Ingmar Bergmanin ohjaama komediaelokuva vuodelta 1960.
Bergman kertoi ohjanneensa tämän elokuvan tanskalaisen komedian pohjalta saadakseen studiolta luvan ohjata myös Neidonlähde-elokuvan.


title: Paholaisen silmä

text: "Nuoren naisen koskemattomuus on näärännäppy pirun silmässä." — Irlantilainen sananlasku


title: Paholaisen silmä

text: Don Juan pääsee lomalle helvetistä kolmen vuosisadan jälkeen. Saatanalla (Stig Järrel) on näärännäppy silmässä. Saatana antaa Don Juanille tehtäväksi vietellä nuoren neidon (Bibi Andersson). Neito on säilyttänyt aivan liian kauan neitsyytensä. Don Juanin lisäksi maan päälle lähetetään hänen palvelijansa Pablo (Sture Lagenwall). He asettuvat vieraiksi kirkkoherran luokse, joka on nuoren naisen isä. Pablo viettelee kirkkoherran vaimon. Vaimo kuitenkin palaa miehensä luokse. Don Juan ei onnistu viettely-yrityksissään. Hän rakastuu kirkkoherran tyttäreen mutta ei saa vastakaikua. Don Juan ja Pablo palaavat helvettiin. Saatana ei pidä matkaa onnistuneena. Toisaalta pahuudella on vielä jalansijaa maailmassa, sillä kirkkoherran tytär lausuu pienen valkoisen valheen. Helvetin ja taivaan ikuinen taistelu jatkuu.


title: Bob Clark

text: Benjamin "Bob" Clark (5. elokuuta 1939 New Orleans, Louisiana, Yhdysvallat – 4. huhtikuuta 2007 Los Angeles, Kalifornia, Yhdysvallat) oli yhdysvaltalainen näyttelijä, ohjaaja, käsikirjoittaja ja tuottaja. Hänen tunnetuin työnsä oli vuonna 1983 ilmestynyt jouluelokuva, "Joulutarina", jonka hän ohjasi ja käsikirjoitti yhdessä Jean Shepherdin kanssa. Hänen ensimmäinen menestyksensä oli kuitenkin vuonna 1982 ilmestynyt nuorisoelokuva "Kuuma nuoriso", johon hän ohjasi ja käsikirjoitti myös jatko-osan "Villit fiftarit – Porky's II".


title: Bob Clark

text: Clark syntyi New Orleansissa, mutta kasvoi Floridan Fort Lauderdalessa. Hän kasvoi köyhissä oloissa, sillä hänen isänsä kuoli Bobin ollessa lapsi ja hänen baarimikko-äitinsä joutui elättämään yksin. Käydessään Catawba Collegea, filosofia pääaineenaan, hän voitti jalkapallostipendin Michiganiin Hillsdalen Collegeen. Myöhemmin hän opiskeli teatteria Miamin yliopistossa ja kieltäytyi, tarjouksista huolimatta, pelaamasta jalkapalloa ammattilaisena.


title: Bob Clark

text: Clark aloitti uransa kauhuelokuvilla. 1970-luvun alussa ilmestyi hänen ensimmäinen elokuvansa, "Children Shouldn't Play with Dead Things" (1972), joka oli yhdistelmä komediaa ja visuaalista kauhua.


title: Miljan Miljanić

text: Miljan Miljanić (, 4. toukokuuta 1930 Bitola, Jugoslavia – 13. tammikuuta 2012) oli serbialainen jalkapallovaikuttaja, pelaaja ja valmentaja.


title: Miljan Miljanić

text: Miljanićin perhe oli kotoisin Nikšićistä nykyisen Montenegron alueelta, mutta hän syntyi ja kasvoi nykyisen Makedonian alueella. Valmentajaurallaan Miljanić valmensi Crvena zvezdaa, Real Madridia, Valenciaa ja Jugoslavian maajoukkuetta.


title: Miljan Miljanić

text: Crvena zvezda, jota Miljanić edusti myös pelaajana 1950-luvulla, saavutti vuosina 1966–1974 neljä sarja- ja kolme cup-mestaruutta sekä ylsi kauden 1970–1971 Euroopan cupin välieriin hänen valmennuksessaan. Real Madridissa hän viipyi kolme kautta vuosina 1974–1977 ja voitti kaksi peräkkäistä sarjamestaruutta sekä cupin. Valencian valmentajaksi Miljanić pestattiin kesken kauden 1982–1983 joukkueen roikkuessa sarjataulukon häntäpäässä. Hän ei kuitenkaan onnistunut parantamaan joukkueen asetelmia ja sai potkut jo runsaan kymmenen ottelun jälkeen.


title: Miljan Miljanić

text: Jugoslavian maajoukkueen peräsimessä Miljanić toimi kahteen otteeseen, vuosina 1973–1974 ja 1979–1982. Hänen johdollaan joukkue otti osaa vuosien 1974 ja 1982 MM-kilpailuihin, mutta ilman mainittavaa menestystä.


title: Miljan Miljanić

text: Miljanić toimi Jugoslavian jalkapalloliiton puheenjohtajana vuosina 1993–2001. Sittemmin hänelle myönnettiin liiton kunniapuheenjohtajan arvonimi.


title: Luettelo Electronic Artsin peleistä

text: Tämä on luettelo Electronic Artsin kehittämistä tai julkaisemista peleistä.


title: Essi Peltonen

text: Essi Peltonen (s. 1982 Turku) on suomalainen kuvataiteilija, joka asuu Naantalissa. Peltonen opiskeli Porin taidekoulussa sekä Turun AMK:n kuvataidelinjalla, josta valmistui kuvataiteilijaksi vuonna 2006.


title: Essi Peltonen

text:
Peltonen maalaa yleensä suunnittelematta etukäteen. Abstraktioiden lisäksi hän maalaa naisfiguureja.
Peltonen on kertonut olevansa kiinnostunut erityisesti ranskalaisesta maalaustaiteesta, impressionismista ja ekspressionismista esikuvinaan muun muassa Helene Schjerfbeck, Edvard Munch, Henri de Toulouse-Lautrec ja Claude Monet.


title: Essi Peltonen

text: Essi Peltosen isä on kuvataiteilija Jarkko Peltonen. Peltosilla on oma taidegalleria Elämän sirkus Naantalin keskustassa.


title: Arthur Nebe

text: Arthur Nebe (13. marraskuuta 1894 – 21. maaliskuuta 1945) oli berliiniläinen poliisivirkailija 1920-luvulla, korkea-arvoinen natsi ja SS-kenraaliluutnantti. Hän kuului sekä SA:han että SS:ään ja oli Interpolin presidentti vuosina 1941–1942.


title: Arthur Nebe

text: Toisen maailmansodan aikana hän oli Einsatzgruppe B:n päällikkö. Hän työskenteli SS-Obergruppenführer Reinhard Heydrichin alaisena ja otti osaa juutalaisten tuhoamiseen itärintamalla.


title: Arthur Nebe

text: Nebe nimitettiin Saksan rikospoliisin eli Kripon päälliköksi vuonna 1936.


title: Arthur Nebe

text: Vuonna 1941 Nebe komensi yhtä Einsatzgruppea Neuvostoliiton alueella. Tehtävänä oli surmata alueen juutalaiset ja kommunistivirkailijat, ja Nebe väittikin yksikkönsä tappaneen noin 45 000 ihmistä.


title: Arthur Nebe

text: Maaliskuussa 1944 niin sanotun suuren paon jälkeen Stalag Luft III -sotavankileiriltä, Gestapon päällikkö Heinrich Müller käski Nebeä teloittamaan 50 kiinni saaduista 75 vangista. Nebe joutui valitsemaan teloitettavat ja eloon jäävät. Taustastaan huolimatta Nebe koki valinnan vaikeaksi. Hän ilmeisesti pyrki säästämään nuorimmat ja perheelliset.


title: Arthur Nebe

text: Hän otti osaa heinäkuun 20. päivän salaliittoon Hitleriä vastaan. Juonen epäonnistuttua Nebe piiloutui Wannsee-järven saareen, mutta hylätty rakastajatar antoi hänet ilmi.


title: Arthur Nebe

text: Roland Freislerin johtama Kansanoikeus tuomitsi hänet kuolemaan petturina. Nebe hirtettiin pianonkielellä 21. maaliskuuta 1945 Plötzenseen vankilassa.


title: Modaali (sijamuoto)

text: Modaali eli formaali on unkarin kielessä esiintyvä sijamuoto, joka ilmaisee tapaa (). Modaalin pääte on "-képpen" tai "-képp", ja se liittyy lähinnä pronomineihin. Suomeksi modaali voidaan yleensä kääntää postpositiolla "tavalla, tavoin", joskus myös essiivillä.Modaali on sekä merkitykseltään että muodostamistavaltaan läheistä sukua essiivi-formaalille.


title: Family Matters

text: Family Matters on yhdysvaltalainen tilannekomediasarja, joka kertoo Chicagossa asuvasta keskiluokkaisesta afroamerikkalaisesta perheestä. Sarjasta tehtiin yhteensä 215 jaksoa, jotka esitettiin vuosien 1989–1998 aikana. Tämän myötä sarjasta tuli toiseksi pisin komediasarja, jossa pääosassa olivat afroamerikkalaiset. Yhdysvalloissa sarjaa esitettiin aluksi ABC:lla vuosina 1989–1997, jonka jälkeen sarjan loput jaksot esitti CBS syyskuusta 1997 aina heinäkuuhun 1998 asti.


title: Family Matters

text: Family Matters oli spin-off sarja Perfect Strangersista ja sarjassa keskityttiin Winslowin perheeseen ja erityisesti Harriette Winslowiin, sekä hänen aviomieheensä Carliin, joka toimi poliisina. Perheeseen kuului myös kapinallinen poika Eddie, älykäs tytär Laura ja lapsista nuorin Judy. Perheen kotona asuivat myös Carlin äiti Estelle Winslow, sekä Harrietten sisko Rachel Crawford ja hänen poikansa Richie, jotka muuttivat taloon Rachelin aviomiehen kuoltua. Winslow perheen naapuri Steve Urkel oli myös yksi sarjan keskeisimmistä hahmoista ensimmäisen tuotantokauden puolenvälin jälkeen.


title: William Bright

text: William Bright (13. elokuuta 1928 Oxnard, Kalifornia – 15. lokakuuta 2006 Louisville, Colorado) oli yhdysvaltalainen kielitieteilijä, joka erikoistui Yhdysvaltojen alkuperäiskieliin ja Etelä-Aasian kieliin sekä kuvailevaan kielitieteeseen.


title: William Bright

text: Bright suoritti alemman korkeakoulututkinnon kielitieteessä 1949 ja tohtorin tutkinnon samalla alalla 1955, kummatkin Kalifornian Yliopistossa Berkeleyssä. Hän oli kielitieteen ja antropologian professori UCLA:lla vuodesta 1959 vuoteen 1988 saakka. Tämän jälkeen hän siirtyi Coloradon Yliopistoon Boulderiin, jonne hän jäi kuolemaansa saakka. Bright oli Kalifornian intiaanikielten ja kulttuurien asiantuntija ja erityisen tunnettu hänen työstään karuk-kielen parissa, jota puhutaan Luoteis-Kaliforniassa. Hänestä tehtiin ensimmäisenä ulkopuolisena henkilönä karuk-heimon kunniajäsen kunnianosoituksena hänen ponnisteluistaan dokumentoida ja säilyttää heimon kieli, mikä taas johti kielen elvyttämiseen. Bright tunnettiin myös hänen tutkimustyöstään nahuatl-, kaqchikel-, luiseño-, ute-, wishram- ja yorok-intiaanikielen sekä Etelä-Aasian lushai-, kannada- tamili- ja tumu-kielten saralla.


title: William Bright

text: Bright oli Yhdysvaltain kielitiedeyhteisön tuottaman Language-lehden toimittaja vuodesta 1966 vuoteen 1988 ja Language in Society -lehden toimittaja vuodesta 1993 vuoteen 1999. Bright oli Written Language and Literacy -lehden perustajajäsen ja toimittaja vuodesta 1997 vuoteen 2003. Hän toimi Yhdysvaltain kielitiedeyhteisön presidenttinä vuonna 1989.


title: William Bright

text: Hän oli kirjailija Susie Brightin isä. Myöhemmällä iällään Bright avioitui Lisa Mennin kanssa. Bright kuoli aivokasvaimeen.


title: Tu

text: Tu tarkoittaa seuraavia:


title: Liisa Hallamaa

text: Liisa Kaarina Hallamaa (Hallamaa-Walden, ent. Larsen, o.s. Hallamaa, 17. lokakuuta 1925 Helsinki – 28. tammikuuta 2008 Rauma) oli suomalainen keraamikko.


title: Liisa Hallamaa

text: Hallamaa valmistui Taideteollisuuskeskuskoulun keramiikkalinjalta 1949. Hän aloitti työskentelyn Arabialla jo vuonna 1945 ja toimi sen taideosastolla taiteilijana 1957–1971. Hänelle ominaisia olivat suuret vadit ja maljakot. Materiaaleina olivat šamotti ja kivitavara. Hän työskenteli myös mm. Aune Siimeksen assistenttina ja hänen töissään on nähty vaikutteita Kyllikki Salmenhaaralta.


title: Liisa Hallamaa

text: Hallamaa piti yksityisnäyttelyjä ja osallistui yhteisnäyttelyihin niin Suomessa kuin ulkomaillakin ja hänet palkittiin useaan otteeseen. Teoksia on muun muassa Helsingin taideteollisuusmuseon kokoelmissa.


title: Liisa Hallamaa

text:
Hän perusti Alamaan Keramiikan Mikkeliin 1974 ja valmisti käyttökeramiikkaa sekä suuria maljakoita ja vateja. 1980-luvun alussa jäätyään leskeksi hän muutti Perniöön, jossa teki erityisesti seinäreliefejä.
Hallamaa harrasti Perniön vuosinaan myös koirienkasvatusta.


title: Liisa Hallamaa

text: Liisa Hallamaan vanhemmat olivat DI Rafael Hallamaa ja Kirsti Hallamaa o.s.Hyvärinen. Koulua hän kävi Porvoon Yhteislyseossa, kunnes sota keskeytti koulunkäynnin.


title: Liisa Hallamaa

text:
Vuonna 1945 Liisa Hallamaa hakeutui harjoittelijaksi Wärtsilä Arabian posliinitehtaalle. Tuolloin hän alkoi muovailla savesta naivistisia pieniä tyttöfiguureja, ja lopulta hänellä oli apulaisiakin niitä tekemässä. Oma ura oli löytynyt. Hän pyrki silloisen Taideteollisuuskeskuskoulun (nyk. Taideteollinen korkeakoulu, TaiK) keramiikkalinjalle, jota kävi vuosina 1947-1949.
Vuonna 1949 hän avioitui norjalaisen taidemaalarin Sverre Larsenin kanssa ja muutti Norjaan, missä työskenteli Figgjon fajanssitehtaassa Stavangerin lähellä suunnittelijana. Tytär Marjatta (nyk. Airas) syntyi vuonna 1950. Samoihin aikoihin tuli myös avioero ja paluu Suomeen.


title: Liisa Hallamaa

text: Liisa Larsen (myöhemmin uudelleen Hallamaa) työskenteli ensin Arabian taideteollisuusosastolla 1950-1957 ja sitten taideosastolla itsenäisenä taiteilijana 1957-1970. Hän oli suurikokoisten astioiden taitava dreijaaja ja lasitteiden tuntija. Hänelle tyypillisiä värejä olivat erityisesti syvän sininen ja turkoosi. Arabian kaudellaan hänellä oli yksityisnäyttelyt Helsingissä vuosina 1957 ja 1970 ja hän osallistui myös lukuisiin yhteisnäyttelyihin sekä kotimaassa että ulkomailla ja otti menestyksekkäästi osaa moniin kutsukilpailuihin.


title: Liisa Hallamaa

text: Toisen avioliittonsa Liisa Hallamaa solmi vuonna 1965 merikapteeni Reino Waldenin kanssa. Tästä liitosta syntyi kaksi lasta, Eero vuonna 1966 ja Antti 1968. Oman keramiikkapajan perustaminen alkoi kangastella mielessä, ja vuonna 1973 perustettiin Mikkelin Hiirolaan Alamaan Keramiikka. Siellä syntyi sekä käyttökeramiikkaa että uniikkia taidetta. Uusi aluevaltaus olivat seinäreliefit, jotka olivat enimmäkseen kukka-aiheisia. Tältä kaudelta on Kuopion Saarijärven koulun ulkoseinässä oleva moniosainen keramiikkareliefi.


title: Liisa Hallamaa

text: Leskeksi jäätyään Liisa Hallamaa muutti Perniöön (1979) ja perusti sinne pienemmän keramiikkaverstaan. Hän suuntautui yhä enemmän seinäreliefeihin, joissa oli tällä kaudella enemmän yksityskohtia ja vaihtelevampia aiheita, usein myös ihmishahmoja. Alamaan ja Perniön kausien tuotantoa oli esillä kolmessa yksityisnäyttelyssä: Mikkelissä 1974, Helsingissä 1981 ja Salossa 1993.


title: Liisa Hallamaa

text: Vuonna 1996 Liisa Hallamaa muutti Uuteenkaupunkiin ja vuonna 2001 Raumalle, missä kuoli vuonna 2008. Hän ei näinä vuosina enää tehnyt keramiikkaa, vaan maalasi. Hänen maalauksiaan oli 2000-luvun alussa esillä Uudessakaupungissa.


title: George Wald

text: George Wald (18. marraskuuta 1906 – 12. huhtikuuta 1997) oli yhdysvaltalainen biologi. Hän sai Nobelin lääketieteen palkinnon vuonna 1967 yhdessä Ragnar Granitin ja Haldan Keffer Hartlinen kanssa näkemiseen liittyvien silmän fysiologisten ja kemiallisten prosessien tutkimuksistaan.


title: Larry Pounds

text: Larry Pounds (s. 15. heinäkuuta 1953 Mississippi) on yhdysvaltalaissyntyinen suomalainen koripallovalmentaja ja entinen pelaaja. Pounds on pelaajana voittanut Suomen ja Filippiinien mestaruuksia. Suomessa hän pelasi pitkän uran KTP:n joukkueessa, jossa hän on toiminut myös päävalmentajana kahteen otteeseen pelaajauran jälkeen. Pounds on toiminut myös koripallon naisten SM-sarjassa pelaavan Peli-Karhujen päävalmentajana kaksi kertaa. Pituudeltaan hän on 203 cm.


title: Larry Pounds

text: Mississippissä syntynyt ja Pasadenaan kymmenvuotiaana muuttanut Pounds saapui Suomeen pelaamaan kaudeksi 1976–1977 KTP:n joukkueeseen SM-sarjaan ja saavutti heti koripallokuninkuuden tehden keskimäärin 37,4 pistettä ottelua kohden. Seuraavina vuosina hän pelasi Yhdysvalloissa ja KTP:ssä I-divisioonassa kauden 1978–1979 sekä kahteen otteeseen Filippiineillä. Pounds voitti Filippiinien mestaruuden vuonna 1979 Open Conference -sarjassa joukkueessa Royal Tru-Orange ja vuonna 1980 Filippiinien Invitational Conference -sarjassa vierailevana pelanneessa Nicholas Stoodley -joukkueessa. Pounds palasi KTP:n joukkueeseen SM-sarjaan kaudeksi 1982–1983 ja pelasi joukkueessa sen jälkeen aina kauteen 1993–1994 saakka. Suomessa Pounds voitti peliurallaan neljä mestaruutta ja seitsemän cup-mestaruutta. Hän lopetti aktiiviuransa pelaajana vuoden 1994 mestaruuteen ja pelasi pääsarjassa kaikkiaan 387 ottelua. SM-sarjan runkopeleissä hän teki 10 293 pistettä keskiarvolla 26,7 ja hän on sillä kaikkien aikojen pistetilastossa kolmannella sijalla.


title: Larry Pounds

text: Pounds on valittu Vuoden koripalloilijaksi kolme kertaa ja IS Veikkaajan asiantuntijaäänestyksessä hänet on valittu Suomen kaikkien aikojen parhaaksi ulkomaalaisvahvistukseksi.


title: Larry Pounds

text: KTP jäädytti Poundsin pelinumeron lokakuussa 2012.


title: Larry Pounds

text: Pounds nimettiin elokuussa 2015 Suomen koripallon Hall of Fameen.


title: Larry Pounds

text: Pelaajana saavutetun viimeisen mestaruuskauden jälkeen Pounds siirtyi KTP-Basketin päävalmentajaksi kaudeksi 1994–1995. Seuraavana kautena hän toimi KTP-Basketissa Jorma Brucen apuvalmentajana ja on sen jälkeen toiminut Kouvoissa Risto Piiparin apuvalmentajana kaudella 1998–1999 ja Peli-Karhujen naisten koripallojoukkueen päävalmentajana, jossa hän voitti seuran ensimmäisen Suomen Cupin vuonna 2000. Pounds on toiminut lisäksi juniorivalmennuksessa. Kaudella 2007–2008 hän siirtyi kesken kauden KTP-Basketin päävalmentajaksi Ray Ailuksen tilalle. Kaudella 2008–2009 hän valmensi Peli-Karhuja toisen kerran.


title: Larry Pounds

text: Pounds sai Suomen kansalaisuuden vuonna 1987. Hänen kolme lastaan ovat kaikki myös koripalloilijoita ja pelanneet Suomessa pääsarjatasolla. Dionne Pounds ja Anissa Pounds ovat pelanneet Peli-Karhuissa ja Michael Pounds KTP-Basketissa sekä Torpan Pojissa. Myös Larry Poundsin veli Willie Pounds oli koripalloilija. Hän pelasi KTP:ssä kaudella 1979–1980.


title: Tulilinjalla

text: Tulilinjalla ("In the Line of Fire") on Wolfgang Petersenin ohjaama trilleri vuodelta 1993. Elokuvan pääosassa ovat salaisen palvelun agenttina Clint Eastwood ja salamurhaajana John Malkovich. Elokuva oli ehdolla kolmen Oscar-palkinnon saajaksi.


title: Tulilinjalla

text: Elokuva kertoo salaisen palvelun agentista Frank Horriganista. Horrigan on työskennellyt agenttina monia vuosia ja nyt alkaa jo ikä painaa. Horrigania vaivaa myös monia vuosia sitten tapahtunut tragedia, sillä hän oli yksi Kennedyn henkivartijoista, kun tämä salamurhattiin. Horrigan saa vihjeen uudesta salamurhayrityksestä, Mitch Leary -niminen psykopaatti aikoo tappaa Yhdysvaltain presidentin. Leary tietää Horriganin heikkouden, ja hän alkaa soitella iltaisin Horriganille ja jättää tälle pieniä vihjeitä.


title: Tulilinjalla

text: "Video-oppaassa" vuodelta 1994 Bello Romano sanoo elokuvaa onnistuneeksi, tiiviiksi ja huolella rakennetuksi ja antaa sille neljä tähteä viidestä, mikä vastaa sanallista arviota ”erinomainen”.


title: Juno (elokuva)

text: Juno on Jason Reitmanin ohjaama elokuva, jonka pääosissa nähdään Ellen Page, Michael Cera, Jennifer Garner ja Jason Bateman. Elokuva käsittelee teiniraskautta ja sen on käsikirjoittanut Diablo Cody.


title: Juno (elokuva)

text: Juno on voittanut monia elokuva-alan palkintoja, muun muassa Oscarin parhaasta alkuperäisestä käsikirjoituksesta (Diablo Cody). Elokuva oli Oscar-ehdokkaana myös kategorioissa paras elokuva, naispääosa (Ellen Page) ja ohjaus (Jason Reitman).


title: Juno (elokuva)

text:
Toisaalta elokuva on saanut osakseen myös negatiivista arvostelua epärealistisesta suhtautumisesta adoptioprosessiin ja abortin hakemiseen. Ei pidetä luonnollisena, että todellisuudessa aikuismaisen kypsästi ja määrätietoisesti toimiva teiniäiti haluaisi antaa lastaan adoptoitavaksi. Elokuvaa on tällaisista syistä muun muassa pidetty adoptiojärjestöjen
propagandana.


title: Juno (elokuva)

text: Minnesotassa asuva kuusitoistavuotias lukiolaistyttö Juno MacGuff (Ellen Page) huomaa odottavansa lasta ystävälleen ja pitkäaikaiselle ihailijalleen, Paulie Bleekerille (Michael Cera). Ensin Juno harkitsee aborttia, mutta muuttaa sitten mielensä ja päättää antaa lapsen adoptoitavaksi. Ystävänsä Leahin (Olivia Thirlby) avulla Juno tutkii "Pennysaver"-lehden mainoksia ja löytää pariskunnan, joka voi tarjota lapselle sopivan kodin. Hän päättää myös kertoa raskausuutiset isälleen Macille (J. K. Simmons) ja äitipuolelleen Brenille (Allison Janney), jotka tarjoavat hänelle tukeaan. Isä tukenaan Juno tapaa pariskunnan, Mark ja Vanessa Loringin (Jason Bateman ja Jennifer Garner), näiden vauraassa kodissa ja toivoo, ettei lapselle adoption jälkeen kerrota tämän biologisista vanhemmista.


title: Juno (elokuva)

text: Vaikka Vanessa onkin kiitollinen adoptiomahdollisuudesta, häntä pelottaa, että Juno saattaakin muuttaa mielensä, joten heidän ensitapaamisensa kiusaantunut. Ostoskeskuksessa Juno ja Leah sattuvat kerran näkemään, miten hyvin Vanessa tulee toimeen lapsien kanssa. Juno kehottaa Vanessaa juttelemaan syntymättömälle vauvalle, ja vauva potkaisee tottelevaisesti sille jutustelevalle Vanessalle. Vanessaa helpommin Juno saa yhteyden tämän mieheen, Markiin, joka pitää Junon tapaan punk rockista ja kauhufilmeistä. Markilla oli nuoruudessaan oma rock-bändi (josta on jäljellä enää muistoesineitä, joita pidetään Vanessan suostumuksella yhdessä talon huoneista), ja nykyään hän työskentelee kotona säveltäen kaupallisia mainossäveliä. Juno viettää Markin kanssa aikaa muutaman kerran ollessaan vierailulla heidän kotonaan, eikä lotkauta korviaan äitipuolensa varoituksille, ettei hänen pitäisi viettää aikaansa ukkomiehen kanssa.


title: Juno (elokuva)

text: Raskauden edetessä Juno käy sisäistä kamppailua tunteistaan vauvan isää, Paulieta, kohtaan. Paulie itse on selvästi, joskin passiivisesti, rakastunut Junoon, mutta Juno esittää olevansa välinpitämätön häntä kohtaan. Kun Juno kuitenkin kuulee erään toisen tytön pyytäneen Paulieta kanssaan lähestyviin päättäjäisiin, hän loukkaantuu ja menee vihoissaan Paulien luokse. Paulie muistuttaa Junoa siitä, että tämä itse oli ehdottanut heille eroamista, ja kertoo sen särkeneen hänen sydämensä. Paulie myös epäilee Junolla olevan häntä kohtaan tunteita, joita tämä ei pysty myöntämään.


title: Juno (elokuva)

text: Hiukan ennen vauvan syntymää Juno käy jälleen Markin luona, ja heidän keskustelunsa kääntyy tunteikkaaseen suuntaan. Mark kertoo Junolle aikovansa jättää Vanessan, ja miehen yllätykseksi Juno kauhistuu. Mark kysyy tytöltä, mitä tämä oikein ajattelee hänestä. Kysymys viittaa siihen, että Markilla on romanttisia tunteita teini-ikäistä Junoa kohtaan. Vanessa palaa kotiin, ja hänen järkytyksekseen Mark kertoo hänelle, ettei tunne olevansa vielä valmis isäksi. Ennen perheen perustamista Mark näet haluaa tehdä muita juttuja: unelmia, joita Vanessa ei jaa hänen kanssaan. Juno katselee, kuinka Loringien avioliitto hajoaa, ajaa sitten pois ja purskahtaa itkuun tien pientareella ennen kuin tekee päätöksensä. Juno palaa Loringien talolle, jättää Vanessalle viestin ja häipyy ennen kuin Loringit ehtivät avata oven.


title: Juno (elokuva)

text: Isän kanssa käymänsä sydämellisen keskustelun jälkeen Juno hyväksyy sen, että hän rakastaa Paulieta. Sitten Juno kertoo Paulielle tunteistaan, ja Paulien käytöksestä välittyy selkeästi, että Junon tunteet saavat vastakaikua. Pian sen jälkeen Junon synnytys käynnistyy, ja hänet viedään sairaalaan, missä hän synnyttää poikavauvan. Paulielle Juno ei kuitenkaan ole kertonut synnytyksen alkamisesta, sillä hän ei halunnut häiritä tämän juoksukisoja. Nähdessään Junon puuttuvan palkintopallilla seisova Paulie päättelee Junon polttojen alkaneen, ja hän syöksyy sairaalaan. Hän saapuu juuri ajoissa paikalle Junon synnyttäessä heidän poikaansa ja lohduttaa tyttöä tämän itkiessä. Vanessa saapuu sairaalaan ja ottaa vastasyntyneen adoptiopoikansa iloisesti vastaan yksinhuoltajaäitinä. Vanessa on kehystänyt vauvan uuden huoneen seinälle Junon hänelle jättämän viestin: ”Jos sinä olet yhä mukana, niin minäkin olen. – Juno”. Elokuva päättyy kesäiseen kohtaukseen, jossa Juno ja Paulie soittavat kitaraa ja laulavat yhdessä ja lopulta myös suutelevat.


title: Kurjat (täsmennyssivu)

text: Kurjat tai Les Misérables voi tarkoittaa ainakin seuraavia:Lisäksi aiheesta on tehty useita televisiosarjoja.


title: Igor Elisejev

text: Igor Elisejev on venäläinen ammattilaislentopalloilija, joka pelasi kauden 2008 lopun suomalaisessa Pielaveden Sampossa, lentopallon SM-liigassa. Hän on rooliltaan yleispelaaja. Elisejev edusti ennen Sampoon tuloaan pietarilaista Spartakia, ja hän oli legendaarisen Vjatšeslav Platonovin viimeisimpiä valmennettavia.


title: Jeffrey Ashby

text: Jeffrey Shears "Bones" Ashby (s. 16. kesäkuuta 1954) on toiminut Yhdysvaltain laivaston lentäjänä ja astronauttina, hän oli mukana kolmella sukkula lennolla. Hän siirtyi eläkkeelle Yhdysvaltain laivastosta kapteenin arvonimellä.


title: Jeffrey Ashby

text: Jeff on kotoisin Evergreenistä, Coloradosta. Valmistuttuaan Evergreen High Schoolista vuonna 1972 hän jatkoi opiskeluaan Idahon yliopistossa, jossa hän suoritti korkeakoulututkinnon konetekniikassa vuonna 1976. Hän suoritti tutkinnon lentokonetekniikassa Tennesseen yliopistossa vuonna 1993.


title: Jeffrey Ashby

text: Vuonna 1986 Ashby valmistui koelentäjäksi Navy Fighter Weapons School -koulusta (Top Gun) ja Naval Test Pilot School -koulusta. Hän osallistui myös F/A-18 Hornet koneiden kehitykseen. Ashby osallistui taistelutehtäviin samalla konetyypillä molempiin Persianlahden sotiin kuten myös sotatoimiin Somaliassa. Asbyllä oli komennossaan lentolaivue USS Abraham Lincolnilla vuonna 1994, hänen laivueensa oli tunnustettu parhaaksi F/A-18 laivueeksi Yhdysvaltain laivastossa. Hänelle kertyi kaikkiaan yli 7 000 lentotuntia ja suoritti yli 1 000 lentotukialuslaskeutumista urallaan.


title: Jeffrey Ashby

text: Joulukuussa 1994 hänet valittiin NASAn astronauttiohjelmaan ollessaan 40-vuotias. Hän oli lentäjänä sukkulalennoilla STS-93 (kesäkuussa 1999) ja STS-100 (huhtikuussa 2001), hän oli myös komentajana lennolla STS-112 (lokakuussa 2002).


title: Jeffrey Ashby

text: Ensimmäisellä sukkulalennollaan (Columbia) he kuljettivat Chandra-avaruusteleskoopin kiertoradalle, jolla oli ensimmäistä kertaa naiskomentaja Eileen Collins. Seuraavat kaksi lentoa Endeavourilla ja Atlantiksella olivat kuudes ja yhdeksäs kokoonpanolento Kansainväliselle avaruusasemalle. Uransa aika hän on lentänyt kaikkiaan n. 15 miljoonaa kilometriä, 436 kertaa maapallon ympäri kiertoradalla ja viettänyt yli 660 tuntia avaruudessa.


title: Sterope

text: Sterope () viittaa useaan naishahmoon kreikkalaisessa mytologiassa:


title: Kurjat (vuoden 1998 elokuva)

text: Kurjat ("Les Misérables") on Bille Augustin elokuva vuodelta 1998. Elokuva pohjautuu Victor Hugon romaaniin "Kurjat", ja sen käsikirjoituksen on tehnyt Rafael Yglesias. Elokuvan pääosassa on Liam Neeson.


title: Kurjat (vuoden 1998 elokuva)

text: Jean Valjean (Liam Neeson), joka on ollut vankilassa 19 vuotta varastettuaan leivän, pääsee ehdonalaiselle. Koska muut ihmiset eivät halua päästää tuomittua varasta luokseen yöpymään, piispa Myriel (Peter Vaughan) ottaa Valjeanin ystävällisesti vastaan ja antaa tälle yösijan kotoaan. Valjean kertoo Myrielille aikovansa tulla seuraavana päivänä uudeksi mieheksi. Sinä yönä Valjean kuitenkin varastaa Myrielin hopeat ja pakenee. Valjean jää myöhemmin kiinni, ja hänet viedään takaisin Myrielin luo. Myriel kuitenkin kertoo poliiseille, että Valjean on syytön ja että hän itse antoi hopeat tälle. Myriel ojentaa Valjeanille vielä kaksi kallista kynttilänjalkaa. Sitten Myriel muistuttaa Valjeania tämän lupauksesta tulla sinä päivänä uudeksi mieheksi.


title: Kurjat (vuoden 1998 elokuva)

text: Yhdeksän vuotta myöhemmin Valjeanista on tullut varakas tehtailija ja pormestari. Aikanaan hän ystävystyy Fantinen (Uma Thurman) kanssa, joka on yksinhuoltajaäiti ja prostituoitu, pelastettuaan tämän poliisikonstaapeli Javertin (Geoffrey Rush) kynsistä. Javert työskenteli aikoinaan vartijana samassa vankilassa, jossa Valjean kärsi tuomiotaan. Javert alkaa epäillä, että pormestari ja Valjean ovat yksi ja sama henkilö. Myöhemmin Valjean saa sanan, että erästä toista miestä on luultu häneksi ja että tämä on joutumassa vankilaan hänen sijastaan. Valjean saapuu miehen oikeudenkäyntiin ja paljastaa henkilöllisyytensä: hän on oikea Valjean. Sitten Valjean palaa kotiin ja saa tietää, että Fantine on kuolettavasti sairas. Ennen Fantinen kuolemaa Valjean lupaa kasvattaa tämän pienen tyttären, Cosetten (Mimi Newman). Javert saapuu Valjeanin kotiin pidättämään hänet, mutta Valjean onnistuu karkaamaan. Hän pakenee kaupungista. Lopulta Valjean löytää Cosetten ja pelastaa tämän Thénardiereilta (Jon Kenny ja Gillian Hanna), jotka ovat korruptoituneita majatalonpitäjiä ja jotka käyttävät Cosettea henkilökohtaisena orjanaan, vaikka heidän oli määrä pitää tytöstä huolta. Sekä Valjean että Cosette pääsevät viimein Pariisiin, missä he aloittavat yhdessä uuden elämän.


title: Kurjat (vuoden 1998 elokuva)

text: Kymmenen vuotta myöhemmin Cosettesta (Claire Danes) on tullut teini-ikäinen, ja hän rakastuu revolutionisti Mariukseen (Hans Mathenson). Sillä välin Javert on soluttautunut kapinallisten joukkoihin voidakseen heikentää sitä vallankumousjärjestöä, jonka jäsen Marius on. Yrittäessään jälleen kerran pidättää Valjeanin Javert jää Mariuksen vangiksi. Javert tuodaan barrikadeille teloitettavaksi. Valjean saapuu itse barrikadeille kuultuaan, miten paljon Cosette ja Marius rakastavat toisiaan, aikomuksenaan taivutella Mariuksen palaamaan Cosetten luo. Kun sotilaat ampuvat revolutionisteja auttavan nuoren pojan, Gavrochen (Shane Hervey), kuoliaaksi, Valjean käyttää vaikutusvaltaansa saadakseen Mariuksen luovuttamaan Javertin hänelle, jotta hän voisi teloittaa tämän itse. Valjean vie Javertin eräälle kujalle, mutta päästääkin tämän vapaaksi. Marius haavoittuu taistelussa, ja kun Valjean yrittää kantaa tämän turvaan, Javert nappaa hänet viimein. Valjean lupaa antautua Javertille sillä ehdolla, että Marius pääsee vapaaksi. Javert suostuu, ja Valjean vie Mariuksen kotiin ja hyvästelee samalla Cosetten. Valjean palaa Javertin luo. Javert kuitenkin kertoo Valjeanille, ettei hän voi sovittaa Valjeanin hänelle osoittamaa hyvyyttä, sillä hän elää vain ja ainoastaan lakien noudattamista varten. Javert päästää Valjeanin lopulta vapaaksi ja tekee itsemurhan hyppäämällä jokeen. Valjean kävelee autiota katua pitkin kasvoillaan hymy.


title: Leena Hietamies

text: Leena Hietamies (s. 24. kesäkuuta 1953) on helsinkiläinen toimittaja, kirjailija ja kuvataiteilija, koulutukseltaan diakoni. Hietamies on työskennellyt muun muassa varhaisnuorisotyön kouluttajana Helsingin seurakuntayhtymässä, toimittajana JP-lehdessä, Koulun Aamussa sekä Ilossa, toimitussihteerinä Lastenmaassa ja Kotimaassa sekä toimituspäällikkönä Lohjan seurakuntalehti Lohkareessa. Hietamiehen kolumneja ja pakinoita ovat julkaisseet Elanto, Kirkko ja kaupunki, Valitut Palat, Kotimaa sekä Askel. Hän on kirjoittanut ja osin kuvittanut erilaisia puuha- ja askartelukirjoja. Hietamiehen kuvataidenäyttelyitä on ollut mm. Lohjan Vivamossa, Sammatin Putiikkikahvilassa, Sammatin jyvälainaston kesänäyttelyssä, Saarijärven Käsityökeskuksen Vinttigalleriassa, Galleria Resta-Mestassa, Laajasalon kirkossa sekä Piiamarilla-puodissa Helsingin Kalliossa.


title: Koulun Aamu

text: Koulun Aamu on päivänavauksiin erikoistunut 16-sivuinen lehti, joka ilmestyy 9 kertaa vuodessa eli koulun lukukausien aikana verkossa luettavana näköislehtenä. Lehti on perustettu vuonna 1949 nimellä Kouluhartaus. Ensimmäinen päätoimittaja oli teologian tohtori Martti Haavio. Vuonna 1970, peruskoulu-uudistuksen myötä lehden nimi muutettiin Koulun Aamuksi. Tällä hetkellä päätoimittajana toimii Leena Hietamies. Lehden julkaisijoina ovat olleet Suomen Kirkon Seurakuntatyön Keskusliitto, SKSK-Kustannus Oy ja vuodesta 1993 Kotimaa-yhtiöhin kuuluva Kustannus-Osakeyhtiö Kotimaa, nykyiseltä nimeltään Kotimaa Oy. Lehden levikki on noin 800 kappaletta.


title: Koulun Aamu

text: Vuoden 2014 alusta Koulun Aamu alkoi ilmestyä vain verkossa, josta se on luettavissa näköislehtenä.


title: Lastenmaa

text: Lastenmaa on vuodesta 1986 ilmestynyt leikki-ikäisten ja pienten koululaisten puuhalehti. Lehden julkaisijana toimii Lasten keskus. Lehden päätoimittajana toimi 1986–1987 Tertti Lappalainen, 1987-1992 Eila Jaatinen ja vuodesta 1992 Anna-Mari Kaskinen.


title: Lastenmaa

text: Lehti sisältää muun muassa satuja, tarinoita, sarjakuvia, runoja, askartelu- ja leikkiohjeita.


title: DirecTV

text: DirecTV on yhdysvaltalainen digitaalista televisio-ohjelmaa välittävä tietoliikennesatelliittiyhtiö. Sen satelliitit kantavat yhtiön nimeä.


title: DirecTV

text: Yhtiön pääkonttori on El Segundossa Kaliforniassa. Sen omistaa AT&T Inc., joka osti yhtiön heinäkuussa 2015.


title: DirecTV

text: Yhtiö välittää televisio-ohjelmia Yhdysvaltoihin, Karibian merelle ja Latinalaiseen Amerikkaan, mutta ei Meksikoon. Kotien lisäksi se välittää ohjelmia etenkin baareihin ja hotelleihin sekä sairaaloihin. Se tarjoaa mobiilipalvelua autoilijoille je veneilijöille sekä lentokoneisiin. Viimeksi mainittu "Connexion by Boeing"-hanke kaatui käyttäjien puutteeseen pitkillä lennoilla.


title: DirecTV

text: DirecTV vastaanottoon käytetään yleensä 18 tuuman paraboolista antennia.


title: Marcel Fischer

text: Marcel Fischer (s. 19. elokuuta 1978 Biel/Bienne) on sveitsiläinen kalpamiekkailija. Fischer asuu Baselissa ja edustaa "Fechtgesellschaft Basel"-seuraa. Hänen valmentajinaan toimivat Rolf Kalich ja Manfred Beckmann. Ammatiltaan hän on ortopedi. Marcel Fischer on 190 cm pitkä ja painaa 80 kg.


title: Marcel Fischer

text: Fischer voitti kalvan olympiakultaa vuoden 2004 olympialaisissa Ateenassa. Fischer on ensimmäinen sveitsiläinen miekkailun olympiavoittaja.


title: Sight & Sound

text: Sight & Sound on vuonna 1932 perustettu ja British Film Instituten julkaisema brittiläinen elokuvalehti. Lehti ilmestyy kerran kuukaudessa.


title: Sight & Sound

text: Sight & Sound tunnetaan kenties parhaiten lehden säännöllisesti järjestämistä äänestyksistä, joissa elokuva-alan ammattilaiset valitsevat kaikkien aikojen parhaat elokuvat. Äänestyksiä on tehty 10 vuoden välein vuodesta 1952 lähtien. Vuodesta 1992 lähtien elokuvaohjaajia pyydettiin myös äänestämään.


title: John Kucera

text: John Kucera (s. 17. syyskuuta 1984 Calgary, Kanada) on kanadalainen alppihiihtäjä, syöksylaskun maailmanmestari.


title: John Kucera

text: Kucera on voittanut urallaan yhden maailmancupin osakilpailun, marraskuussa 2006 Lake Louisen Super-G-kisan. Myöhemmin samalla kaudella hän tuli kolmanneksi Val Gardenassa, lajina oli edelleen Super-G. Kaudella 2008–2009 hän sijoittui Lake Louisen supersuurpujottelukilpailussa toiseksi.


title: John Kucera

text: Torinon 2006 olympialaisissa Kucera sijoittui 17:nneksi alppiyhdistetyssä, 22:nneksi Super-G:ssä ja 27:nneksi syöksylaskussa. Bornion MM-kilpailuissa 2005 hän oli alppiyhdistetyssä yhdeksäs, syöksylaskussa 16:s ja super-G:ssä 25:s. Åren MM-kilpailuissa 2007 hänen sijoituksensa olivat 12:s suurpujottelussa, 30:s super-G:ssä, 31:s syöksylaskussa ja 32:s alppiyhdistetyssä.


title: John Kucera

text: Kucera voitti Val d'Isèren MM-kilpailuissa 2009 kultaa syöksyssä kukistettuaan Didier Cuchen neljällä sadasosakunnilla. Super-G:ssä hän sijoittui kuudenneksi.


title: Karbalan taistelu

text: Karbalan taistelu tai Karbalan murhenäytelmä tapahtui 10. lokakuuta 680 Karbalan kaupungissa, joka sijaitsee nykyisessä Irakissa. Vastakkain olivat umaijadit johtajanaan Jazid I ja toisella puolella Husain ibn Alin, Muhammadin tyttärenpojan, joukot kannattajineen. Taistelun tuloksena Husain surmattiin yhdessä noin seitsemänkymmenen sukulaisen ja kannattajan kanssa.


title: Karbalan taistelu

text: Šiialaisuudessa Karbalan taistelu ja Husainin marttyyrikuolema nähdään maailmanhistorian taitekohtana. Kaikki historian tapahtumat tähtäsivät tähän marttyyrikuolemaan ja Husainin veri tulee tahrimaan koko loppuhistorian. Jumala kertoi tapahtumasta jo aikaisemmin islamin profeetoille ja he olivat kaikki surreet Husainin marttyyrikuolemaa.


title: Karbalan taistelu

text: Šiialaisuudessa Husainille on varattu syntien lunastajan rooli – eräänlainen vastine kristinuskon Jeesukselle. Yksikin Husainin marttyyrikuolemasta vuodatettu kyynel varjelee muslimia Helvetin tulelta.


title: Karbalan taistelu

text: Karbalan murhenäytelmän muisteleminen on toistuva, vuoden tärkein tapahtuma šiialaisille. Kymmenen päivää kestävää sureminen huipentuu viimeisen päivän "ashura"-juhlaan. Šiialaiset muistelevat tapahtumaa kulkuein, suruliputuksin ja marttyyrinäytelmillä.


title: Wang Lei

text: Wang Lei (, s. 20. maaliskuuta 1981) on kiinalainen kalpamiekkailija. Wang on vuoden 2006 kalvan maailmanmestari ja olympiahopeamitalisti vuoden 2004 olympialaisista.


title: Aaro Liukko

text: Aaro Liukko (4. joulukuuta 1891 Heinävesi – 26. lokakuuta 1976 Savonlinna) oli Savonlinnassa asunut opettaja ja kirjailija.


title: Aaro Liukko

text: Liukko oli kansakoulunopettajana Savonlinnassa 1920–1955 ja hän toimi myös kirjastonhoitajana Savonlinnan kaupunginkirjastossa vuosina 1924–1929.


title: Kaarlo Julkunen

text: Kaarlo Juhana Julkunen (10. helmikuuta 1897 Rantasalmi – 21. toukokuuta 1976 Rantasalmi) oli suomalainen toimittaja ja runoilija.


title: Kaarlo Julkunen

text: Julkunen pääsi ylioppilaaksi Savonlinnan lyseosta 1916 ja hän oli myöhemmin toimittajana muun muassa Itä-Savo-lehdessä.


title: Vokaalireduktio

text: Vokaalireduktio eli vajaaääntöisyys on vokaalien joko fonologista tai foneettista muuttumista. Fonologisessa reduktiossa vokaali "neutralisoituu" menetettyään painon. Tällainen tapahtuu esimerkiksi englanninkielen sanojen "major" ja "majority" välillä. Foneettisessa reduktiossa puolestaan vokaalin laatu muuttuu prosodisesta tilanteesta johtuen.


title: Vokaalireduktio

text: Redusoituneet vokaalit tuotetaan normaalia heikommalla lihasjännityksellä.


title: Franz Anton Basch

text: Tohtori Franz Anton Basch (unkariksi: Basch Ferenc Antal, 13. heinäkuuta 1901 – 27. huhtikuuta 1946) oli saksalainen natsipoliitikko, Volksbundin puheenjohtaja ja unkarinsaksalaisten johtaja toisen maailmansodan aikana.


title: Franz Anton Basch

text:
Basch syntui Zürichissä, Sveitsissä. Hän oli Jakob Bleyerin oppilas Budapestin yliopistossa 1920–1924 ja vuonna 1925 saksalaisen kulttuuriseuran sihteeri Saksassa. Tänä aikana hän julkaisi monia töitään.
Vuonna 1930 hän alkoi julkaista kansallissosialistista propagandaa ja liittyi kansallissosialistiseen puolueeseen. Vuonna 1934 hän luopui asemastaan, koska hänen levittämänsä aatteet ärsyttivät unkarilaisia. Vuonna 1938 hän perusti oman natsiorganisaationsa Unkariin, nimeltään Unkarinsaksalaisten kansanunioni (Volskbund) ja tuli sen puheenjohtajaksi. Vuonna 1940 Adolf Hitler nimitti hänet kaikkien unkarinsaksalaisten johtajaksi. Vuoden 1944 lopussa hän pakeni Saksaan, mutta liittoutuneet luovuttivat hänet takaisin Unkariin vuonna 1945. Hänet leimattiin sotarikolliseksi ja teloitettiin Budapestissa 1946.


title: Tomi Salmela

text: Tomi ”Topi” Salmela (myös Tomi Salmela-Nikunen, s. 27. helmikuuta 1957 Helsinki) on suomalainen näyttelijä ja ohjaaja.


title: Tomi Salmela

text: Salmela on Tampereella toimivan Teatteri Telakan perustajajäseniä. Hän on tehnyt mittavan uran teatterissa ja tehnyt lukuisia roolitöitä muun muassa Q-teatterissa, Ryhmäteatterissa, Lahden kaupunginteatterissa ja Tampereen Teatterissa. Salmelan ohjaustöitä ovat muun muassa "Vapaaherran Testamentti" (1997) Teatteri Telakalla sekä "Pumpulitaivas" (2008) Tampereen Teatterissa.


title: Tomi Salmela

text: Salmelan televisiotöihin lukeutuvat rooli palkitussa "Uudisraivaaja"-sarjassa (Salmenperä-Kähönen-Aaltonen, 2006) sekä Anders Engströmin ohjaamassa "NDA"-rikossarjassa. Salmela on näytellyt myös ruotsiksi muun muassa palkitussa lyhytelokuvassa "Häng dig pojkfan" (Claes Olsson, 1985) sekä FST:n tuottamassa televisiosarjassa "Isabella" (Anders Engström, 2006).


title: Tomi Salmela

text: Salmela on esiintynyt myös muun muassa elokuvissa "Rikos & Rakkaus", "Talvisota", "Helmiä ja sikoja" ja "Täällä Pohjantähden alla" sekä televisiosarjoissa "Uudisraivaaja" ja "Harvoin tarjolla". Televisiossa hän on myös esittänyt Kristo Päivistä saippuasarjassa "Salatut elämät".


title: Yhdystie 8240

text: Yhdystie 8240 on Limingan Tupoksesta Tyrnävän kirkonkylän kautta Muhoksen Kylmälänkylään johtava yhdystie.


title: Yhdystie 8240

text: Tie alkaa seututieltä 847, ja päättyy yhdystielle 8250, ja sen pituus on 57 kilometriä.


title: Yhdystie 8240

text: Tupoksesta Tyrnävän kirkonkylälle tien nimi on "Tupostie". Tyrnävän kirkonkylällä tie muuttuu noin 1,5 kilometrin ajan "Kirkkotieksi" ja siitä eteenpäin "Kylmäläntieksi". Noin 35 kilometriä Tyrnävän kirkonkylän jälkeen tulee vastaan Limingan kunnalle kuuluvaa aluetta 5 kilometrin ajan, jonka jälkeen Muhoksen kunnanrajalla tien nimi muuttuu "Kalettomantieksi".


title: CGI (yritys)

text: CGI (Conseillers en Gestion et Informatique), entinen Logica, on globaali IT-alan palveluyritys, joka toimii yli 40 maassa. Sillä on runsas 70 000 työntekijää.


title: CGI (yritys)

text: Yritys tarjoaa IT-alan konsultointia, IT-infrastruktuuriratkaisuja, tietojärjestelmien integraatiopalveluja sekä IT- ja liiketoimintaprosessien ulkoistamispalveluja. Sen asiakkaita ovat suuret ja keskisuuret yritykset sekä julkishallinto.


title: CGI (yritys)

text: CGI Suomi Oy (aiemmin Logica Suomi Oy) työllistää Suomessa noin 3 000 henkilöä. Yrityksen maajohtajana oli 2008–2015 Heikki Nikku (s. 1956) ja vuodesta 2015 Tapio Volanen. CGI on IT-palveluyritys, jonka palveluja ovat konsultointi, tietojärjestelmien integraatiot, IT- ja liiketoimintaprosessien ulkoistamispalvelut sekä IT-palveluiden toteuttaminen. Sen asiakkaita ovat sekä julkisen sektorin toimijat että yksityiset yritykset.


title: CGI (yritys)

text: CGI osti Logican elokuussa 2012. Logican taustalta löytyvät yritysnimet WM-data, Novo, KT-tietokeskus, PTK-tietokeskus ja Kunnallistieto.


title: CGI (yritys)

text: WM-data perustettiin Ruotsissa 1969. Vuonna 1972 Suomessa 300 kuntaa perusti Kunnallistieto Oy:n ja 1977 pääkaupunkiseudun suuret kunnat perustivat Pääkaupunkiseudun tietokeskuskuntainliitto PTK-tietokeskuksen. PTK-tietokeskus ja Kunnallistieto fuusioituvat 1990 ja yrityksen nimeksi tuli KT-tietokeskus, joka listautui Helsingin pörssiin 1997 nimellä Novo Group Oyj.


title: CGI (yritys)

text: WM-data laajensi toimintansa Suomeen 1983 ja vuonna 2003 se osti Novon.


title: CGI (yritys)

text: Logica, joka toimi yritysnimellä Logica CMG, osti WM-datan liiketoiminnot Pohjoismaissa syksyllä 2006. WM-data-yritysnimi vaihtui Logicaksi 27.2.2008.


title: CGI (yritys)

text: CGI on kehittänyt yhdessä Satokausikalenterin tuottajan Sesonkia Oy:n kanssa suurkeittiöille tarkoitetun Aromi-järjestelmän, jonka avulla ne voivat huomioida ruokapalvelujen tuotannossa satokauden parhaat tuotteet. Järjestelmän avulla on vähennetty merkittävästi esimerkiksi kurkkuja ympärivuotisesti viljelevien tilojen päästöjä. Palvelua käyttävät muun muassa kaupungit, kunnat, sairaalat, päiväkodit, koulut ja erilaiset hoivalaitokset ja ravintolat. Helsingin kaupungin ja helsinkiläisten yritysten Ilmastokumppanit-verkosto valitsi Aromi-järjestelmän viiden parhaan ympäristöteon joukkoon vuonna 2015.


title: Nadi (täsmennyssivu)

text: Nadi voi tarkoittaa seuraavia:


title: Tera

text: Tera voi tarkoittaa seuraavia asioita:


title: Haarukkavaunu

text: Haarukkavaunu (tai pumppukärry) on laite, jota käytetään esimerkiksi varastoissa ja jakelukuljetuksissa kuormalavojen ja erilaisten tavaroiden siirtelyyn. Laitteita on sekä käsikäyttöisiä että sähköisiä. Vastaavaan tarkoitukseen käytettävä ajettava laite on trukki.


title: Haarukkavaunu

text: Tyypillisen käsikäyttöisen haarukkavaunun kahden nostoaisan päässä on muoviset pyörät ja käyttäjän puoleisessa päässä kaksi suurempaa ohjauspyörää sekä hydraulisen pumpun kahva, jota käytetään myös vaunun ohjaukseen.


title: Haarukkavaunu

text: Haarukkavaunun nostoaisat työnnetään lavan alle, minkä jälkeen lava tavaroineen saadaan nostettua kahvaa pumppaamalla. Lavan irrottua alustasta ja painon siirryttyä haarukkavaunun päälle voidaan lava helposti kuljettaa toiseen paikkaan. Haarukkavaunun nostokyky on yleensä useista sadoista jopa tuhansiin kilogrammoihin.


title: Didier Défago

text: Didier Défago (s. 2. lokakuuta 1977 Morgins, Sveitsi) on sveitsiläinen alppihiihtäjä ja syöksylaskun olympiavoittaja vuodelta 2010.


title: Didier Défago

text: Défago kilpaili ensimmäisen kerran arvokisoissa vuoden 2001 MM-kisoissa sijoittuen super-G:ssä 11:nneksi. Salt Lake Cityn talviolympialaisissa 2002 hänen paras tuloksensa oli super-G:n kuudes sija. Suurpujottelussa hän oli 14:s ja syöksylaskussa 21:s.


title: Didier Défago

text: Sankt Moritzin MM-kisoissa 2003 Défago oli alppiyhdistetyssä seitsemäs, super-G:ssä 21:s ja suurpujottelussa 22:s. Vuoden 2005 MM-kisoissa hän oli kuudes syöksylaskussa, seitsemäs super-G:ssä, 12:s suurpujottelussa ja 14:s alppiyhdistetyssä. Torinon talviolympialaisissa 2006 Défago sijoittui suurpujottelussa 14:nneksi, super-G:ssä 16:nneksi ja syöksylaskussa 26:nneksi. Åren MM-kisoissa 2007 hän sijoittui alppiyhdistetyssä neljänneksi. Syöksylaskussa Défago oli kymmenes, suurpujottelussa 13:s ja super-G:ssä 17:s. Val d'Isèren MM-kilpailuissa 2009 hän sijoittui super-G:ssä kahdeksanneksi.


title: Didier Défago

text: Vancouverin talviolympialaisissa 2010 Défago voitti syöksylaskun olympiakultaa. Kultamitali oli Défagon ensimmäinen arvokisamitali. Samojen kisojen super-G:ssä hän sijoittui 15:nneksi. Schladmingin MM-kilpailuissa 2013 hän oli syöksylaskussa kahdeksas ja super-G:ssä 26:s. Sotšin olympialaisissa 2014 hän sijoittui syöksylaskussa 14:nneksi. Vailin/Beaver Creekin MM-kilpailuissa 2015 hän oli supersuurpujottelussa seitsemäs ja syöksylaskussa yhdestoista.


title: Didier Défago

text: Défago on voittanut urallaan viisi maailmancupin osakilpailua: Val Gardenan super-G:n 2002, Wengenin ja Kitzbühelin syöksykilpailut 2009, Bormion syöksylaskun 2011 ja Kitzbühelin supersuurpujottelun 2014. Lisäksi hän on ollut maailmancupin kilpailuissa kahdeksan kertaa toinen ja kolme kertaa kolmas (18.3.2015 mennessä).


title: Didier Défago

text: Maailmancupin kokonaiskilpailussa Défago on ollut parhaimmillaan kuudes kausilla 2004–2005 ja 2008–2009. Alppiyhdistetyn maailmancupissa hän oli kolmas kaudella 2004–2005, samoin syöksycupissa ja supersuurpujottelun cupissa kaudella 2008–2009. Hän voitti Sveitsin mestaruuden syöksylaskussa vuonna 2003 ja suurpujottelussa 2004.


title: André Myhrer

text: André Myhrer (s. 11. tammikuuta 1983 Bergsjö, Ruotsi) on ruotsalainen alppihiihtäjä. Hän on pujottelun olympiavoittaja ja maailmancupin voittaja.


title: André Myhrer

text: Myhrer sijoittui Bormion MM-kilpailuissa 2005 pujottelussa viidenneksi. Hän edusti Ruotsia myös vuoden 2006 olympialaisissa, ja sijoittui pujottelussa neljänneksi. 2010 olympialaisissa Vancouverissa Myhrer sijoittui pujottelussa pronssille. Garmisch-Partenkirchenin MM-kilpailuissa 2011 hän oli samassa lajissa kymmenes. Schladmingin MM-kilpailuissa hän kuului Ruotsin hopeajoukkueeseen joukkuekilpailussa. Lisäksi hän oli pujottelussa neljäs ja suurpujottelussa 14:s. Vailin / Beaver Creekin MM-kilpailuissa 2015 hän sai joukkuekilpailussa pronssia ja oli pujottelussa kuudes. Hän sai joukkuekilpailun MM-pronssia ja oli pujottelussa kuudes myös Sankt Moritzissa 2017. Hän voitti pujottelun olympiakultaa 2018 Pyeongchangissa 0,34 sekunnin erolla Ramon Zenhäuserniin.


title: André Myhrer

text: Myhrer voitti pujottelun maailmancupin kaudella 2011–2012. Kaudella 2010–2011 hän sijoittui kolmanneksi sekä kausilla 2012–2013 ja 2015–2016 neljänneksi. Maailmancupin kokonaiskilpailussa hän oli yhdeksäs kaudella 2012–2013.


title: André Myhrer

text: Myhrer on voittanut urallaan seitsemän maailmancupin pujotteluosakilpailua: kaudella 2006–2007 Beaver Creekissä, kaudella 2010–2011 Zagrebissa, kaudella 2011–2012 Kranjska Gorassa ja Schladmingissa, kaudella 2012–2013 Levillä, kaudella 2015–2016 Sankt Moritzissa sekä kaudella kaudella 2016–2017 Aspenissa. Lisäksi hän voitti Oslon kaupunkitapahtuman kaudella 2017–2018.


title: André Myhrer

text: Kaudella 2004–2005 Myhrer oli toinen Kranjska Goran ja kolmas Schladmingin pujottelussa sekä kaudella 2009–2010 toinen Wengenin ja kolmas Garmisch-Partenkirchenin pujottelussa. Kaudella 2010–2011 hän oli toinen Levin ja Schladmingin pujotteluissa. Kaudella 2011–2012 hän oli toinen Flachaun, Wengenin ja Banskon pujotteluissa sekä kolmas Moskovan paripujottelussa. Kaudella 2012–2013 hän sijoittui toiseksi Zagrebin pujottelussa ja Moskovan paripujottelussa. Kaudella 2013–2014 hän oli toinen Adelbodenin pujottelussa. Kaudella 2015–2016 hän oli kolmas Alta Badian parisuurpujottelussa sekä toinen Naeban pujottelussa ja Tukholman paripujottelussa. Kaudella 2017–2018 hän oli toinen Tukholman kaupunkitapahtumassa sekä kolmas Val d'Isèren ja Wengenin pujotteluissa. Pujottelucupissa hän sijoittui kolmanneksi. Kaudella 2018–2019 hän sijoittui kolmanneksi Levin pujottelussa.


title: Kuormalava

text: Kuormalava on tavaran kuljetuksessa ja varastoinnissa käytettävä määräkokoinen, tavallisesti puinen matala lava. Vakiomuotoisten kuormalavojen käyttö nopeuttaa kuorman lastausta ja purkua niin maantie- kuin rautatieliikenteessä ja mahdollistaa tavaran tehokkaan käsittelyn varastoissa. Kuormalavat ovat joko standardin mukaisia vaihtolavoja tai kertalavoja.


title: Kuormalava

text: Kuormalavan pääosat ovat "kansi", "välituet" ja "pohja". Puisessa lavassa välituet (tai yksi pitkä välituki) ja alin pohjalauta muodostavat pitkulaisen "jalan". Jalkoja on lavassa useimmiten kolme, pienissä kertalavoissa kaksi. Kannen ylin osa koostuu yleensä yhdensuuntaisten lautojen rivistä, jossa on tyypillisesti 5–9 lautaa, suurissa kertalavoissa enemmänkin. Standardilavoissa kansilautojen välissä on reilut raot, mutta myös umpikantisia lavoja valmistetaan.


title: Kuormalava

text: Pohjarakenteeltaan kuormalava voi olla "jalkalava" tai "kehälava". Jalkalavan alle voi kahdelta suunnalta ajaa esteettä myös lavansiirtovaunulla, kuten haarukkavaunulla. Kehälavassa taas kaikilla sivuilla on pohjalauta, mikä parantaa lavan kantavuutta.


title: Kuormalava

text: Jos lavan jokaisella sivulla on käsittelyaukot trukin sarvia varten, puhutaan "nelitielavasta". Jos jalan välituet ovat koko mitaltaan umpinaiset eli aukottomat, on kyseessä "kaksitielava".


title: Kuormalava

text:
Standardikokoisista lavoista Suomessa on käytössä FIN- ja EUR-lavoja sekä myymälälavoja. FIN-lava on kooltaan 1000 mm × 1200 mm ja EUR-lava 800 mm × 1200 mm.
Nämä standardilavat tunnistaa FIN- tai EUR-leimasta lavan sivussa. Myymälälavan (puhekielessä "teholavan" tai "puolilavan") koko on 800 mm × 600 mm.


title: Kuormalava

text: FIN-lavan koko perustuu VR:n käyttämään lavatyyppiin eli VR-lavaan. Suomalaisen standardin EUR-lavaa suurempi leveys selittyy rataverkkomme suuremmalla raideleveydellä, jonka vuoksi suomalaisen tavaravaunun pohja on leveämpi kuin Länsi-Euroopan junissa.


title: Kuormalava

text: EUR-lavan standardoitu korkeus on 144 mm; tyypillisesti lavojen korkeus on 100–200 mm.


title: Kuormalava

text: Puisen FIN-lavan tyypillinen massa on noin 25 kg, EUR-lava painaa vastaavasti 20–22 kg. Kuormalavan paino voi vaihdella useita kiloja käytetyn puulajin ja lavan kosteuden mukaan.


title: Kuormalava

text:
Standardilavan hinta on toistakymmentä euroa, joten lavojen liikkeitä eli lavavelkoja yritysten välillä seurataan kuormalavakuitein. Usein kuormantoimituksen yhteydessä täydet lavat vaihdetaan tyhjiin vastaaviin lavoihin. Myös rikkoontuneiden lavojen korjaus- ja kierrätystoimintaa harjoitetaan laajalti. Kuormalavojen korjauskin on standardoitu.
Standardilavan käyttöikä voi olla huomattavan pitkä, kovassakin käytössä useita vuosia. Kertalavojen heikon kestävyyden ja alhaisen vaihtoarvon vuoksi niistä käytetään myös nimitystä roskalava.


title: Kuormalava

text: Vakiokokoisiin kuormalavoihin on saatavana lavakauluksia (nurkistaan saranoitu matala puinen "seinä") ja häkkikehyksiä (tavallisesti korkeahko metalliverkkoseinä). Kuorman tai lavojen pinoamisen mahdollistavia määrämittaisia välilevyjä, nurkkatolppia ja kansikehikoita on myös saatavilla.


title: Kuormalava

text: Kuormalava voidaan varustaa RFID-tunnisteella, joka toimii eräänlaisena lavan rekisterinumerona. Tällaisia tunnistelavoja käytetään lähinnä suljetussa kierrossa, esimerkiksi tehtaan sisäisessä tavaraliikenteessä.


title: Kuormalava

text: Kuormalavoja valmistetaan myös muista materiaaleista kuin sahatavarasta tai vanereista. Näitä ovat ainakin aaltopahvi ja kartonki sekä muovi. Puulavaa kevyempi vaihtoehto säästää rahtikustannuksia etenkin ilmakuljetuksissa. Myymälälavasta on standardoitu myös muovinen versio. Erikoistarkoituksiin lavoja tehdään myös muista aineista, kuten teräksestä tai alumiinista.


title: Kuormalava

text: Käsittelemättömästä sahatavarasta valmistettujen lavojen mukana voi levitä esimerkiksi tuholaishyönteisiä, jotka vierasperäisiä tuholaisina voivat aiheuttaa suurta tuhoa esimerkiksi puustolle. Standardin ISPM 15 mukaan kaikkiin maihin ei saa viedä käsittelemätöntä puuta, ja usein tulee halvemmaksi käyttää esimerkiksi kuitulavaa kuin erikoiskäsiteltyä puulavaa.